
INTRODUCERE 

Ce poate fi această carte mică? Nici tratat de psihologie, nici 
volum de nuvele, nici compilație a unor lucrări științifice. Este, 
într-adevăr, o culegere, în ea s-au adunat, pe parcursul a câtorva ani, 
articole publicate în paginile săptămânalului Impact Publicitar. 
Colaborarea cu această publicație a părut o joacă la început (câtă 
psihiatrie poate să încapă într-o publicație de publicitate?). Cu timpul, 
rubrica Psihometru şi-a găsit un loc stabil în ziar și apoi în obişnuinţa 
cititorilor. 

Tematica acestor articole a fost influențată de mai mulţi factori: 
de experiența dobândită ca editor corespondent pentru The British 
Journal of Psychiatry, de provocările emisiunii Lecţii particulare 
susținute săptămânal la Radio 21, de cazuistica din practica privată a 
psihiatriei, de sugestiile soției mele și chiar ale fetiţei noastre, 
loana-Maria. 

În culegere se poate citi câte ceva despre foarte multe. Aceste 
multe lucruri nu sunt boli psihice, ci situații problematice prin care 
mai toți am trecut. Până în ziua în care românii vor merge la psihiatru 
sau la psiholog pentru a soluţiona problemele înainte ca ele să devină 
boli, o astfel de carte poate fi o încurajare. Citind versiunea finală a 
cărții, i-am şi găsit un defect: pe alocuri conţine un limbaj prea 
sofisticat, aproape filosofic. Cum sunt sigur că şi dumneavoastră îi veți 
găsi câteva carențe, aştept observaţii post restant la editura ERC, 
pentru ca împreună să scriem următoarea carte... 

Dr. Andrei Cristian 

Procesul ascultării 

Aproape toţi oamenii cu inteligentă medie care au trăit pe 
pământ au descoperit acest aforism: una este să auzi, alta este să 
asculți... Pentru că suntem interesați de procesul comunicării la om, 
vom descoperi împreună cât adevăr se ascunde în această afirmaţie. 

Mă aştept să aud, sunt gata să ascult... 

O persoană ridică din sprâncene, roteşte ușor capul și se apleacă 


puțin înainte. Acestea sunt cele mai cunoscute semne că acea persoană 
se pregăteşte să asculte. Pe cât sunt de discrete, pe atâta sunt de 
edificatoare aceste semne, încât pot trăda pe emitentul lor, chiar dacă 
persoana respectivă nu spune că ascultă ceva. În comparaţie cu văzul 
(care este simțul distanţei de acțiune), auzul este simţul distanței de 
previziune, adică acel simț care-ţi permite să anticipezi o situaţie 
nevăzută, dar care are toate șansele să existe. 

Sunt sigură că el este; îl aud! 

O mamă stă de vorbă cu vecina pe balcon. Copiii din cartier se 
joacă zgomotos, un grup de muncitori sparg asfaltul, cineva a pus 
muzica destul de tare, iar vecina vorbește necontenit. Cu toate acestea, 
mama sare ca arsă şi spune: Plânge copilul meu, mă duc repede să văd 
ce are! În acest proces de mai puţin de o secundă, două elemente 
importante din fiziologia auzului au acționat prompt: atenţia selectivă 
şi funcția de discriminare auditivă. 

Atenţia selectivă 

Atenţia este acea funcție psihică menită să faciliteze dezvoltarea 
optimă a proceselor psihice intenționate. Alături de concentrare și 
distributivitate, selectivitatea atenţiei este o caracteristică dobândită și 
perfecționată pe parcursul trăirii experiențelor de viață. Este deci 
necesar să îi mai ascultat de multe ori ceva, să fi delimitat acel ceva de 
restul zgomotelor sau sunetelor (ideal ar fi să-l fi şi numit), ca apoi să 
poți asculta selectiv acel zgomot sau sunet, în memorarea acelui 
eveniment sonor, o mare importanţă au afectivitatea și combinarea 
sunetului cu alte percepții (mirosuri, vibrații tactile). Astfel, pentru 
mamă, îngrijorarea repetată fată de situaţiile în care copilul ei plânge 
şi mirosul caracteristic al copilului sunt fixatori importanţi ai timbrului 
vocii copilului în memoria ei. Pentru violonist, a simți pe piept 
vibraţiile instrumentului ațâț de familiar lui îl va ajuta să deosebească 
mai uşor sunetele produse de el într-o orchestră. 

Discriminarea auditivă 

Urechea umană poate percepe frecvente cuprinse între 16 și 
20.000 Hz; copiii foarte mici, ca şi persoanele antrenate în medii 
variabile pot percepe sunete de până la 40.000 Hz. Alegerea sunetului 
aşteptat din noianul de zgomote și sunete este sarcina scoarţei 
cerebrale, mai precis a lobilor temporali ai creierului. Pe lângă 
existența unor zone dedicate anumitor frecvente sonore, există şi o 
adevărată hartă a semnificaţiilor, care se conturează prin asocierea 


sunetelor cu situațiile trăite afectiv. Deşi pare logic ca cele două urechi 
ale omului să audă la fel, aria temporală stângă (care primește 
preponderent impulsuri de la urechea dreaptă) este cea care 
interpretează mai bine cuvintele. Aria temporală dreaptă (care 
primeşte impulsuri mai ales de la urechea stângă) este mai sensibilă la 
muzică. După cum este cunoscut, memoria are o funcție de fixare de 
lungă durată (acolo se fixează timbrul vocii copilului, în cazul mamei 
de care vorbeam) şi o funcție de fixare de scurtă durată - care 
împreună cu funcția de evocare aduce în actualitate vocea copilului de 
mai multe ori pe zi. Aceasta o face pe mamă să se aştepte aproape în 
permanentă la plânsul copilului ei. 

Pre - ascultare și post - ascultare 

Când mergi la un curs, te gândești că ar putea fi important 
pentru examenul tău să-l asculți cu atenţie; în același timp, te aştepţi șa 
fie ceva plictisitor, de care nu ai chef. Cel mai tare te va enerva, desigur, 
vocea mormăită a profesorului, iar pe deasupra se poate să nu înţelegi 
mare lucru, pentru că nu ai fost la cursurile anterioare. Ei bine, toate 
aceste amănunte te fac șa iei cu tine, pe lângă pix și caiet, o bogată 
sarcină de preascultare. În toate situaţiile cu semnificaţie auditivă, 
înainte de a auzi primul sunet, omul se pregătește pentru un complex 
proces de ascultare. El va fi gata să combine perceperea sunetelor cu 
evocările din memorie, cu dispoziția afectivă, cu performanţele 
atenţiei - o armonie (pe care niciun computer nu o poate reproduce, 
cu toate progresele făcute în domeniul comenzilor verbale). Deşi 
cursul ş-a terminat, vocă-a profesorului îți mai răsună încă în minte. Și 
deşi capul tău nu este gol ca o peșteră sau plin de corzi de pian, ceea ce 
ai ascultat rezonează un timp îndelungat acolo, făcând posibilă fixarea 
durabilă și înţelegerea semnificaţiilor prin reproducerea stimulului 
sonor. Tot din post-ascultare face parte şi interesanta legătură care se 
întemeiază între sunetele complexe şi afectivitate; așa se explică de ce 
îți vine în minte o anumită melodie când îţi amintești de o anume 
persoană și de ce repeţi același refren când te afli în aceeași dispoziție. 

Alocarea semnificației 

Pentru a putea pretinde că asculți, este nevoie ca ceea ce auzi să 
capete un înţeles (unii se duc la concerte simfonice fără să fie capabili 
de a conferi vreun înțeles personal sunetelor percepute, ca să nu mai 
vorbim despre înțelegerea a ceea ce a comunicat compozitorul). Cel 
mai simplu mecanism de alocare a semnificației este prin analogie: 


ceea ce auzi seamănă cu ceea ce ai ascultat cândva. Caracteristică celor 
mici, această modalitate îi va face pe copii să spună despre sunetul 
flautului că este un Uuu! mai târziu, după ce trec prin sistemul de 
învățare academică, oamenii tind să aloce sunetele unor noțiuni 
grupate în genuri proxime: ceea ce aud este muzică, este muzică de tip 
clasic, este Mozart, este Flautul fermecat. Sau: ceea ce aud este o voce 
de om, este un om care plânge, este un copil care plânge, este copilul 
meu care plânge. Acest din urmă exemplu v-ar putea face să replicați: 
Bine, dar o pisică nu trece prin sistemul academic și totuși recunoaşte 
fără greșeală vocea puiului ei! 

Aşa este, numai că omul nu se mulțumește cu atât... 

Omul nu se mulțumește cu a identifica un sunet. El lansează 
ipoteze asupra sugestiilor pe care le face sunetul, verifică aceste 
ipoteze şi este capabil apoi de a se opri la oricare dintre genurile 
proxime pentru a analiza experiența sa auditivă. De exemplu, el poate 
să deducă faptul că poate nu trebuia să facă un copil așa de devreme... 
Sau poate concluziona că nu cunoaşte suficient de bine muzica din 
perioada clasică, din moment ce l-a confundat pe Mozart cu Bach... 

Vocea informaţiei 

De când intră pe băncile şcolii și până se pensionează, omul este 
zilnic interesat să asculte mesajele celorlalți ca să poată extrage 
informaţie de maximă importantă pentru bunăstarea lui. Elevul ştie că, 
dacă nu este atent la ore, nu va deţine anumite date și aceasta îl va face 
să fie dezorientat o bună perioadă de timp. Observaţi că nu am 
menționat aici despre ce fel de date este vorba; am procedat așa, 
pentru că nu întotdeauna datele din domeniul geografiei sau 
matematicii sunt cele mai importante pentru elev. De multe ori, cea 
mai prețioasă informaţie este: Ce avem pentru data viitoare? sau Oare 
fata aceea a venit azi la școală? 

Odată ignorata, informaţia se răzbuni. Ajungând în mediu 
profesional, o persoană poate deveni dependentă de capacitatea sa de 
a căuta și utiliza informaţia pe care o comunică ceilalți. Sunt meserii în 
care, dacă nu eşti capabil să asculți anumite date, consecinţele sunt 
dezastruoase ațâţ pentru clienţii tăi, cât şi pentru tine însuţi. Unele 
companii obișnuiesc să estimeze riscurile datorate celor mai frecvente 
erori profesionale ale angajaţilor. Se pare că, după erorile de calcul, 
cele mai răspândite sunt erorile datorate ascultării. Scuzele sunt de 
obicei considerate ridicole: N-am fost atent! sau Nu știam că este așa de 


important... Bineînţeles că informaţia este importanţă, din moment ce 
ea are o valoare din ce în ce mai mare astăzi; acesta este motivul 
pentru care orice om care are un șef trebuie să afle care este 
informaţia pe care acesta pune cel mai mare preţ. 

Informaţia locuieşte în Ideea Principală 


Să recunoaștem: pentru cei mai mulți dintre noi, o discuţie 
poate fi interesantă dacă aduce noutăți. De obicei, oamenii cred că li 
ş-a dat o informație atunci când li s-a comunicat ceva nou. Veţi vedea 
că din punct de vedere psihologic, lucrurile nu stau tocmai așa. În 
procesul confruntării cu informaţia, repetarea acesteia, similitudinile 
cu ceva cunoscut, confirmarea sau infirmarea datelor - sunt tot atâţia 
pași cognitivi, peşte care nimeni nu sare. Ascultând pe cineva, deodată 
îl oprești şi-l întrebi: De fapt, ce vrei să spui cu toate astea? Când nu 
poate desprinde ideea principală dintr-un discurs, un ascultător simte 
că pierde timpul sau că ascultă de dragul vorbitorului. Identificarea 
ideii principale ţine mult de sistemul axiologic (al valorilor) cu care 
vine ascultătorul şi de abilitatea vorbitorului de a influența acest 
sistem axiologic. 

Ideea principală pluteşte în balast 

De multe ori, ideea principală nu este agreabilă, este dificil de 
explicat sau pur și simplu este o minciună. Cam acestea sunt motivele 
pentru care vorbitorul apelează la o serie de fraze de umplutură. Fie că 
ele sunt divagaţii stângace, fie că sunt anecdote atât de atrăgătoare 
încât devin idei principale, aceste umpluturi sunt și ele importante, din 
moment ce literatura s-a dezvoltat continuu în cultura umană. Pe de 
altă parte, ascultătorii simt nevoia să li se ofere balast pentru că din el 
extrag argumente în susținerea ideii principale. Vorbitorul trebuie să 
ştie aceasta şi trebuie să facă argumentele suficient de atrăgătoare. 

Cum este cu faimosul fir roşu? 

Combinarea ideii principale cu argumentele care o susțin pe 
parcursul întregului discurs a fost asemuită (mai ales de către 
vorbitorii de limbă de lemn) cu un fir roșu care străbate întreaga 
expunere... Fie că-i spunem fir roşu, fie că-i spunem mental outline, 
această combinaţie este cea mai folosită convenţie dintre vorbitor și 
ascultător: eu îţi sugerez ideea principală și o învelesc în argumente cât 
mai atrăgătoare, iar tu desprinzi ideea principală și faci ce vrei cu 


argumentele; dar nu cumva să-mi ataci ideea principală! 

Cred că ştiu ce vrea să spună... 

Ascultând un discurs stufos, majoritatea persoanelor obișnuite 
cu discursurile vor încerca să facă predicții asupra a ceea ce urmează a 
fi spus* Motivele sunt numeroase: pentru că discursul are logică, 
pentru că ascultătorul este empatic (simte şi gândeşte ca și vorbitorul), 
pentru că ascultătorul este anxios (nu se simte bine când nu i se dau 
concluzii) etc. Odată ce predicția a fost confirmată, ascultătorul este 
atât de fericit, încât mai ascultă și data viitoare. 

Asta este şi părerea mea! 

Uneori, ceea ce asculți ți se pare atât de logic şi de simplu, încât 
eşti sigur că puteai să spui şi tu același lucru. Sau pur şi simplu ţi se 
spune ceea ce ai spus şi tu altora, cândva. Acestea sunt ocazii bune de a 
confirma predicțiile făcute de ascultători. Pentru a se folosi de ele, 
mulți oratori se interesează în prealabil care este experiența 
ascultătorilor, pentru a-i cumpăra cu exemple sau argumente din 
experiența lor. 

Similitudini și discordanţe 

Pornind de la experiența sa, ascultătorul va căuta (așa cum 
arătam mai sus) similitudini între ceea ce i se spune și ceea ce știe din 
experiență; aceasta, pentru a înțelege și a memora. Pe de altă parte, 
există şi discrepanțe între ceea ce ştia și ceea ce află ascultând; aceasta 
este tratată fie ca noutate, fie ca falsitate și stimulează curiozitatea. 
Astfel, pe parcursul ascultării funcționează permanent o balanţă între 
confortul confirmării și disconfortul noutăţii, între similitudini şi 
discrepanțe. 

Întrebarea şi reformularea 

Când nu poate asimila ceea ce i se spune (a asimila înseamnă a 
înţelege, a accepta și a reține) ascultătorul delimitează cuvântul, fraza 
sau discrepanta care fac obiectul neînțelegerii și formulează o 
întrebare pentru sine (sub forma unei predicții neconfirmate) sau 
pentru vorbitor (sub forma unui mic discurs-problemă). Răspunsul la 
întrebare trebuie să satisfacă toate cele trei componente ale asimilării: 
să fie inteligibil, să fie acceptabil şi să fie memorabil. Orice ascultător 
cu personalitate va reformula ceea ce ascultă într-un limbaj propriu și 
într-o ordine care ţine de propriul sistem axiologic. 

Comunicare tranzacțională 

Comunicarea tranzacțională este un complex de mesaje care 


cuprinde nu numai înțelesul verbal, ci şi schimbul permanent de 
atitudini fată de mesaj, adică o implicare a interlocutorilor prin tot 
ceea ce poate avea semnificație pentru ei. 

Conform conceptelor profesorilor americani Sandra Hybels și 
Richard Weaver, această formă de comunicare are trei principii de 
bază: în primul rând, persoanele implicate în comunicare își trimit 
mesaje continuu și simultan; în al doilea rând, toate evenimentele de 
comunicare au un trecut, un prezent și un viitor; în al treilea rând, 
participanţii la comunicare joacă anumite roluri. 

Primul principiu: participăm în comunicare continuu și simultan 

Chiar dacă nu ești cel care vorbește într-o situație de 
comunicare, ești totuși un participant activ prin numeroasele 
simboluri pe care le primeşti şi le furnizezi continuu. De exemplu, te 
întâlneșt-cu cineva care tocmai şi-a cumpărat un tricou pe care 
mieunat, folosind diminutive și onomatopee caraghioase atunci când 
descrie problema sa de sănătate pentru soţia lui, fată de care el joacă 
rolul unui băieţei bolnăvicios. 

Spune-mi ce rol joci ca să-ți spun ce vei spune... Aceste aspecte 
ne pot fi de un real folos atunci când vrem să facem predicții asupra a 
ceea ce va spune cineva. Este suficient să deducem care este rolul pe 
care-l joacă acea persoană într-o anume situaţie sau față de o anume 
persoană, ca să putem intui cam ce ton va avea, ce cuvinte va folosi, ce 
concesii va face, cât de mult se va hazarda etc. Este un truc foarte 
adesea folosit de către profesioniștii din media, spionaj, publicitate etc. 
Nu vă amintesc aici decât sensibila schimbare de atitudine și de mesaj 
pe care un parlamentar o poate manifesta în fața unei ziariste drăguţe; 
intrând în rolul masculului valabil, el scoate pieptul în față, se înfige 
bine pe picioare şi este dispus să dea mult mai multe detalii decât ar 
oferi unui reporter bătrân; ba mai mult, parlamentarul va fi predispus 
la a spune ceva personal la adresa ziaristei drăguţe... 

Dar lucrurile sunt şi mai complicate decât atât: rolul pe care tu îl 
joci poate fi perceput diferit de diferitele persoane cu care ai de a face. 
Deşi rolul este de regulă o convenţie (un doctor este o persoană în 
halat alb, cu un stetoscop de gât, aspect îngrijit, limbaj doct), o 
persoană poate avea motivele ei de a percepe diferit rolul jucat de 
cineva. De exemplu, un ah doctor ar putea avea față de colegul lui o 
altă atitudine decât atitudinea pe care o are un țăran. De aceea, 
comunicarea între doi doctori va fi diferită de comunicarea dintre un 


doctor și un țăran. Ceea ce pare însă cel mai puţin cunoscut, este faptul 
că în interiorul doctorului se poate ascunde fie un doctor, fie un țăran, 
iar aceste două instanţe pot fi într-un conflict care face uneori 
comunicarea de neînțeles sau de neintuit... Această stare (numită de 
doctorii psihiatri nevroză) se poate detecta atunci când persoana în 
cauză se contrazice pe sine, transmite mesaje non verbale care 
contrazic mesajele verbale sau conferă mesajelor mai multă 
afectivitate decât poate asimila interlocutorul... 

Câteva tipuri de comunicare 

Comunicarea intrapersonală sau crearea persoanei prin cuvânt. 

Spre deosebire de adulţi, care ştiu să-și ascundă gândurile, 
copiii mici gândesc frecvent cu voce tare. Acest fenomen, numit 
solilocvie, este dovada incontestabilă a faptului că în dezvoltarea 
gândirii umane la început a fost cuvântul. Folosirea cuvintelor în 
gândire devine posibilă prin delimitarea obiectului denumit şi prin 
repetarea sunetelor care-l simbolizează. Odată ce a reușit să delimiteze 
pe mama sa de mediul înconjurător şi odată ce a repetat de suficient de 
multe ori silabele mamă în asociere cu prezenta ei, copilul o va denumi 
pe acea persoană mamă. 

Mai târziu, cunoaştera mai multor denumiri, precum și 
cunoaşterea mai multor mame, vor face posibilă conturarea noțiunii 
de mamă. Apartenența noțiunilor la grupuri logice de noţiuni (genuri 
proxime), va face posibilă gândirea abstractă. 

Astfel, copilul va ști că mama este un om, că omul este o ființă 
etc. Cuvântul este o unitate mnezică importantă. El permite 
cunatificarea informaţiei pentru a putea fi memorată şi apoi evocată cu 
ușurință. Auzind cuvântul cutremur, o persoană adultă va scoate 
imediat din memoria sa un şir de experiențe trăite, o serie de 
cunoştinţe despre cutremur, un complex de emoții şi va acționa în 
consecinţă. 

Pe măsură ce se dezvoltă conștiința asupra propriei persoane, 
această persoană se poate abstractiza, devenind o noţiune a ta despre 
tine. Ca atare, vei putea să vorbeşti cu tine, purtând un dialog interior, 
elaborând un discurs cu auditor imaginar sau raționând ca și cum ai 
avea mai multe păreri alternative. Aceasta din urmă este vocea 
interioară şi este una dintre cele mai importanțe mecanisme de 
dedublare a eului, cu consecințe benefice pentru raționament, dar și 
dăunătoare - prin exacerbarea ei în cadrul psihozelor halucinatorii 


(unii bolnavi psihici aud voci care le controlează gândurile și 
atitudinile). 

Cu siguranţă, vă este cunoscut faptul că în paralel cu vorbirea, 
oamenii comunică și non-verbr Există oare și o comunicare 
non-verbală cu tine însuţi? Ținând cont de ceea ce am afirmat mai sus 
cu privire la dedublarea eului, răspunsul este DA. Deși aparent tace, o 
persoană poate avea o anume mimică, bate cu palma pe masă şi scoate 
o exclamație; este, evident expresia non-verbală a unor cuvinte pe care 
şi le-a spus în sinea șa; privindu-se în oglindă când vorbește la telefon, 
ea va găsi interesant să-și vadă limbajul trupului. 

Comunicarea interpersonală, sau crearea cuplului prin cuvânt 

Oamenii comunică de obicei doi câte doi. Chiar și când se 
adresează unui grup, un orator va prefera să aleagă o persoană din 
public căreia să-i adreseze discursul său; persoana aleasă va fi 
măgulită și va returna oratorului o serie de mesaje non-verbale. Din 
cauza marii cantități de astfel de mesaje, comunicarea în doi este atât 
de intensă, încât unii îndrăgostiți îşi permit chiar să şi tacă, 
înţelegându-se din priviri. Aici intră în joc o capacitate pe care numai 
omul o are din belșug: empatia. Ca transpunere în rolul celuilalt, 
empatia face ca dialogul să fie o curgere armonioasă de informație, 
propice influenţării și de aceea adecvată negocierii. Tot prin empatie, 
dialogul este cel care face posibilă asimilarea prin cuvânt a 
personalităţii interlocutorului. Cu alte cuvinte, personalitatea 
interlocutorului se regăseşte în personalitatea ta, dacă el a reuşit să se 
identifice cu așteptările tale. Este ceea ce se îtâmplă între prieteni, 
atunci când petrec nopți întregi filosofând pe teme apreciate de 
amândoi. 

În cadrul comunicării în doi se manifestă adesea un fel de 
valoare adăugată de natură afectivă. Astfel devine posibil ca, prin 
declanșarea unor emoţii, cuvintele bine alese să inducă anumite stări 
afective şi chiar diminuări ale conștientei, mergând până la sugestie şi 
hipnoză. Dar, în afara hipnozei, această valoare adăugată afectivă se 
manifestă atât în ceea ce băieții numesc vrăjirea unei fete, cât și în 
escaladarea conflictelor verbale. Cei care se ceartă adaugă pe rând tot 
mai multă încărcătură afectivă cuvintelor rostite. 

Condiţiile de desfăşurare optimă a dialogului sunt o distanță 
socială minimă și un bruiaj minim. Cei care comunică în doi preferă să 
se poată privi cu ușurință, pentru a se completa non-verbal și pentru a 


delimita cuplul format de mulţimea de informaţii din jur. Este motivul 
pentru care, vorbind la un mobil, un om aflat pe stradă se întoarce cu 
spatele la ceilalți. 

O categorie aparte de comunicare în doi este interviul. El constă 
în exercitarea unor roluri care îndreptăţesc întrebări din partea unuia 
şi răspunsuri din partea celuilalt. Există întrebări egocentrice şi 
întrebări empațţice, așa cum există răspunsuri egocentrice și 
răspunsuri empaţice. Întrebările egocentrice sunt elaborate pentru a 
obţine satisfacția celui care întreabă. Este cazul profesorului la examen 
sau cazul celui care întreabă retoric, întrebările empațice sunt cele 
care își propun să scoată în lumină calităţile celui întrebat; de exemplu, 
întrebările unui Pedagog de școală nouă: Nu-iașa că...? Răspunsurile 
egocentrice sunt cele prin care te folosești de întrebarea adresata, 
pentru a te afirma pe tine (de exemplu, cele care încep prin: Părerea 
mea este... Răspunsurile empațţice sunt cele care doresc sincer să 
elimine nelămurirea celui care a întrebat. 

Comunicarea în grupuri mici. 

Caracteristică pentru comunicarea în grupuri mici este şedinţa. 
Grupul se întrunește pentru rezolvarea unei probleme de interes 
comun. Datorită unei nevoi legitime de a se cunoaște reciproc și de a 
identifica un leader, membrii grupurilor nou constituite petrec mult 
timp contrazicându-se şi vorbind despre sine, în loc să vorbească la 
subiect. Pentru aceasta se constituie bisericuțe formate adesea din 
cupluri de dialog, la care se pot alipi 1 - 2 ascultători. Grupul optim 
pentru soluționare colectivă este de 5-12 persoane/oră. Când în grup 
s-au conturat deja rolurile, el se poate extinde până la 24. De aici şi 
numărul recomandat pentru clasele de școală și pentru atelierele din 
cadrul seminarelor ştiinţifice. 

Comunicarea publică sau crearea lumii prin cuvânt 

Nu degeaba bunii oratori sunt persoane puternice și nu degeaba 
dictatorii aleg discursul public ca formă de diseminare a ideologiei...! 
Comunicarea publică înseamnă charismă, asumarea! unor prerogative 
menite să influenţeze atitudini în masă. leșind de la o predică, mulți 
credincioşi | repetă în situaţii-limiță cuvintele predicatorului şi | fac 
din ele norme de comportament. Atunci când discursul se foloseşte de 
simboluri colective, el poate avea un impact durabil. lată câteva dintre 
i aceste simboluri colective: 

Scena este un mijloc ambiental care-l face pe orator mai audibil, 


mai vizibil, unic şi superior auditoriului. Amplificarea vocii este menită 
să elimine (pentru un timp) bruiajul; dacă discursul este neinteresant 
şi dacă nu există o prozodie a discursului, amplificarea vocii îşi pierde 
efectul. Amplificarea gesturilor face comunicarea non-verbală mai 
vizibilă şi mai simplă, pentru a fi înțeleasă de cât mai mulți auditori. 
Sloganul devine un simbol colectiv, oferind auditorului o plăcere 
cognitivă prin înţelegerea unei metafore, o posibilitate de a memora 
esența discursului și o apartenenţă la grupul celor care l-au înţeles. 
Uneori, ca o completare vizuală a sloganului, este folosită emblema. 

Cel care vorbeşte urmăreşte permanent care este reacția 
auditorului (feed-back). Dacă în cadrul comunicării în doi există un 
feed-back permanent iar în cazul comunicării în grup sunt posibilități 
reglementate de feed-back, în cazul comunicării publice, feed-back ui 
este redus, adesea reprezentat prin simboluri (aplauze, fluierături etc). 

Tipuri de comunicare nonverbală 

Para verbalizarea, un mesaj printre cuvinte 

Paraverbalizarea este felul de a vorbi al individului, incluzând 
câteva caracteristici despre care vom vorbi în continuare. Aceste 
caracteristici fac din cuvinte mesaje cu un înţeles sau altul, în funcție 
de coloratura de ansamblu care trebuie să rezulte. De altfel, aproape 
40 la sută din înţelesul unui mesaj vorbit este dat de paraverbalizare şi 
nu de cuvinte în sine. Din cadrul paraverbalizării, cele mai importanţe 
caracteristici sunt ritmul, înălțimea, volumul, balastul vocal și calitatea. 

Vorbeşti pentru tine sau vorbeşti pentru celălalt? 

Ritmul este cel care dă senzaţia de viteză a vorbirii. El are 
importantă în efortul pe care auditorul trebuie să-l depună pentru a 
urmări un mesaj verbal. Nu întâmplător, un străin care va dori să 
înţeleagă ce vorbesc doi români va spune că românii vorbesc foarte 
repede. Modificarea vitezei verbalizării poate avea importantă în 
cadrul anumitor profesii, când a vorbi mai rar înseamnă a accentua 
pentru celălalt, iar a vorbi mai repede înseamnă a accentua pentru tine. 
Accelerarea continuă a ritmului este adesea cea care este menită să 
inducă sugestia verbală, mai ales în cazul în care conținutul textului 
evoluează spre un deznodământ. 

Nu e vocea ta, nu eşti tu! 

Înălțimea vocii este de obicei folosită pentru a contura o 
impresie de ansamblu despre vorbitor. Cei cu voce subțire sunt 
considerați iritanţi, cei cu voce gravă sunt consideraţi agreabili, deşi 


extremele pot avea înțelesuri inverse: vocile pițigăiate par caraghioase, 
vocile foarte groase par terifiante. Din experiența psihoterapeuțţilor 
reiese că unele persoane nu mai folosesc de ani buni adevărata lor 
voce, iar o intervenţie de redobândire a înălțimii ei naturale poate 
vindeca tulburări redutabile. 

Ca să fii ascultat, vorbeşte încet 

Volumul este folosit în mod curent pentru a atrage atenţia. Dacă 
mai toți părinţii ştiu că a ridica volumul vocii la copiii lor îi va face pe 
aceştia mai atenţi la ceea ce li se spune, nu mai puţin adevărat este că o 
voce cu volum mult redus va atrage atenţia auditorului prin stimularea 
curiozităţii. 

j» 

Ei bine, păi... 

Balastul vocal este de fapt un arsenal de cuvinte, mici expresii 
sau vocalize pe care vorbitorul le interpune în momentele în care are 
nevoie de gândire sau de eschivare de la critica auditorului. De 
asemenea, balastul vocal este important pentru menținerea ritmului 
vorbirii, atunci când lipseşte cuvântul potrivit. lată câteva exemple de 
balast românesc: ei bine, păi, deci, așa etc. 

O diplomă sonoră: calitatea vocii 

Calitatea vocii este o sumă a timbrului, volumului, ritmului 
vorbirii - adică acel tot care ne face impresia despre vocea cuiva ca 
fiind plăcută sau neplăcută. Pe lângă faptul că de la un individ la altul 
calitatea vocii este diferită, există variaţii de calitate la același individ, 
din moment ce el poate uneori să aibă o voce arțăgoasă iar alteori - o 
voce mieroasă. 

Și corpul ajută cu ceva... 

Mișcările corporale sunt şi ele dintre cele care ajută, 
completează sau înlocuiesc vorbirea. P Eckman și W Friesen, doi 
cercetători ai comunicării nonverbale, au identificat mai multe feluri 
de astfel de mişcări: emblematice, ilustrative,  reglatoare, 
exteriorizante şi adaptative. 

Un gest cu mâna şi ai spus totul! 

Mișcările emblematice sunt cunoscute de toți apartenențţii la o 
cultură, unele fiind chiar universal valabile. Astfel, când faci autostopul 
foloseşti un gest larg al braţului, cu degetul mare în extensie, ceea ce 
înseamnă: vreau să mă iei și pe mine; când vrei să înjuri pe cineva rău 
de tot, foloseşti degetul mijlociu în poziţie flectată fată de celelalte 


degete, iar când vrei să spui OK faci un cerc cu degetul mare și 
arătătorul. 

Uite aşa de mare! 

Mișcările ilustrative sunt cele folosite pentru a completa o 
imagine descrisă prin cuvinte. Exemplul cel mai cunoscut este cel al 
pescarului care arată cât de mare este peştele pe care l-a prins. Aceste 
mişcări sunt adesea mai sugestive decât cuvintele, din moment ce 
pescarul nu simte mare lucru spunând că a prins un peşte de treizeci 
de centimetri... 

Stop! Nu mai vreau să ascult! 

Mișcări reglatoare sunt acele mişcări care sancţionează vorbirea 
stimulând-o, inhibând-o sau chiar suprimând-o. A da din cap atunci 
când îți vorbeşte cineva îl încurajează pe acesta să conţiune; a te apleca 
puţin în față arată că nu prea înţelegi ce se spune; a te întoarce cu 
spatele înseamnă că nu ești dispus să asculți. 

Of! (Adică simt ceva...) 

Mişcările de exteriorizare sunt acelea care trădează ceea ce de 
cele mai multe ori cuvintele nu spun: dispoziția emoțională, confuzia, 
plictiseala etc. Tot mişcările de exteriorizare sunt cele care pot înlocui 
balastul vocal: poţi face o ridicare de sprâncene pentru a spune Oh! sau 
poți ofta amplu pentru a spune deci. 

Păcat că nu am cravată... 

Mișcările de adaptare au rolul ca prin* complexitatea lor să 
compenseze dezechilibre provocate de cuvinte sau de situaţii 
indescriptibile. 

De exemplu, o femeie îi aranjează soțului cravata îndelung 
atunci când el pleacă la serviciu: aceasta înseamnă ceva de genul: Ești 
tot al meu, oriunde te-ai duce! Sau, plictisită de ceea ce citește într-o 
carte, o persoană frunzăreşte paginile acesteia la repezeală, căutând o 
poză... 

Eşti frumoasă, ai parte... 

Aspectul fizic al vorbitorului nu este de neglijat în contextul 
limbajului nonverbal. A fi atrăgător din punct de vedere fizic înseamnă 
în ziua de azi a fi ascultat cu mai multă atenţie, a fi angajat mai ușor, a 
primi sprijin imediat, a cunoaşte mai mulți oameni etc - toate fiind 
dovedite statistic. Așa cum între mesajul verbal și mesajul non-verbal 
nu trebuie să existe discordante, tot așa între mesajul nonverbal și 
aspectul fizic nu trebuie să existe discrepanțe (o femeie nu poate face 


gesturi masculine, iar un ofițer nu poate comanda dezbrăcat). 

Împărăţia fantasmelor 

Omul este conștient de ceea ce este şi ceea ce face doar câteva 
minute pe zi; conştiinţa de sine este o stare fragmentară, atât de 
pretențioasă, de consumatoare de energie - încât puţine ființe și-o 
permit, fie chiar şi pentru puţin timp. 

Ce se petrece însă în restul timpului? Este mintea umană un vas 
gol, prin care trece din când în când câte un gând? Dimpotrivă, mințea 
omului este un vas mai mult decât plin... Cele trei instanțe în care 
funcționează psihicul uman, conform teoriei psihanalitice, permit 
desfășurarea vieţii psihice pe mai mute planuri simultan. Supra-Eul 
este instanţa care impune regula colectivă, cere individului să se abțină 
de la ceea ce îi este impetuos. Ca urmare a acțiunii supra-Eului, unele 
tendințe sunt refulate în subconștient. Eul este planul în care se 
desfășoară (fragmentar - după cum spuneam) activitatea psihică în 
deplină conştiinţă de sine. Aceasta este scena oficială, locul în care 
oamenii se autoreglează cotidian, cu iluzia că își pot controla destinele. 

Dar destinele nu pot fi controlate dacă nici măcar propria 
persoană nu poate fi controlată. Cea de-a treia instanță, Șinele, este 
domeniul vast, primitiv, energic, în care se desfășoară ceea ce avem 
spontan în noi. În Sine rezidă simplitatea oamenilor complicaţi; acolo 
se află energiile (inclusiv ceea ce Freud denumea Libido, referindu-se 
la energia sexuală, iar Jung - referindu-se la energia vitală) şi tot de 
acolo pleacă pulsiunile. Acestea sunt tendințele acute la acțiune sau 
decizie, provenind din amânarea îndeplinirii dorințelor refulate. 

Undeva, la graniţa dintre Supraeu şi Eu, se conturează fantasma; 
ea este o reverie, un vis scurt și repetabil; o dorință elaborată 
semiconștienţi, după un scenariu al bunului-plac. Să ai o casă mare, cu 
ferestre albe, flori roşii pe pervaz, perdeaua să fluture la adierea 
vântului călduț iar sub pat să se afle doar teama că în casă ar putea fi 
un şarpe - iată un exemplu de fantasmă. Șarpele de la sfârșit este 
anti-sațisfacție pe care orice minte o elaborează în preajma unei 
dorințe. Fie pentru că nu e posibil, fie pentru că nu este voie, fie pentru 
că e pândită de anti-satisfacții, fantasma este rapid transferată către 
Sine. În acest fel, indirect, Șinele este influențat de supra-Eu. lar Eul 
rămâne undeva la mijloc, pentru a prelua ceea ce se impune să dea... și 
a elimina ceea ce se impune să nU... 

Fantasma este unul din mijloacele de călătorie în timp de care 


dispune psihismul; pentru câteva secunde, timpul este redus la o 
singură formă: ceea ce a fost devine aş fi vrut să fi fost, ceea ce va fi 
devine aș vrea să se întâmple; ceea ce este devine aș vrea să fie. Eul ştie 
din ce se compune realizarea dorinţei. Dar pentru a o face posibilă, el 
reduce dorinţa la un punct, prin plasarea ei la marginea Sinelui. A ființa 
se transformă astfel în a exista. lar în momentul în care ceva există, nu 
mai are nevoie de timp. Poate de aceea a nu exista este o stare care 
produce anxietate atât de mare, încât să fie numită moarte... 

Fantasmele sunt cu atât mai importante, cu cât individul are un 
Libido mai intens; ca atare, adolescenţii sunt cei care fantasmează cea 
mai mare perioadă din timpul lor psihic. Pe măsură ce cunoaște lumea, 
individul devine tot mai avizat asupra limitelor lui iar Supra-Eul începe 
să domine. Bătrânii ajung să fie cei care apreciază regulile, amânarea, 
renunțarea. Copiii fantasmează şi mai mult decât adolescenții, dar 
conștiința de sine este vagă înaintea vârstei de aproximativ patru ani, 
ceea ce face să fie chiar un mod de a trăi, într-un mediu copleşitor și 
infinit. 

Așezarea limitelor 

Copiii se pricep de minune la încercarea răbdărilor. Ei supun 
frecvent pe adulţi la tot felul de teste, repetând întrebările, persistând 
în greşeli, prefăcându-se că nu aud, verificând regulile cele mai rigide, 
inventând lucruri fără sens etc. Ei au nevoie de un mesaj foarte clar, 
cum ar fi: Ajunge! sau Nu e voie și gata! Dacă nu ar ajunge la astfel de 
situaţii tranșante, copiii nu ar înțelege lumea pe care le-o impun adulții. 
Regulile ar fi nişte simple întâmplări, iar despre o constanță în 
atitudini nici n-ar fi vorba. Toate acestea sunt folosite pentru testarea 
limitelor, într-un joc permanent - cel al reglajului foarte fin al adaptării, 
în ce priveşte cunoașterea lumii înconjurătoare, acest joc nu dispare 
nicicând pe parcursul vieţii, din moment ce foarte frecvent ne întâlnim 
cu testarea limitelor și la adulţi. 

Oare de ce oamenii își doresc atât de mult să fie calmi? De ce 
tipice pentru o persoană slabă sunt nervozitatea, intoleranta, 
inconstanta? Cum am ajuns noi la concluzia că cel mai deştept cedează? 
La aceste întrebări, răspunsul se învârte în jurul limitelor funcției 
psihice. Se spune despre un om deștept că este nelimitat, că oricât te-ai 
strădui, n-ai să-l cunoşti vreodată. 

Adevărul este că un om deștept trebuie să dea dovadă și de 
fermitate. Când sunteţi testat printr-un interviu asupra capacității dvs. 


de a deține un post, e nevoie să dovediţi că sunteți adaptabil prin 
creativitate, dar și suficient de hotărât. Veţi menţiona ceea ce credeți 
că este fezabil, iar în ce privește ceea ce nu credeți că este posibil, veți 
spune că este fezabil, dar cu anumite condiţii; după fericita angajare a 
dvs. în acel post, veți menţine aceste condiționări, sugerând că sunteți 
suficient de competent pentru a nu lucra cu jumătăți de măsură. Noii 
dvs. colegi (şi mai ales subalterni) nu vor prididi să vă testeze limitele. 
Ei vor folosi cele mai rutinate metode de intimidare, cum ar fi 
ignorarea prezentei dvs., omiterea informării dvs., confruntarea cu 
cele mai puţin solvabile probleme, în astfel de situații, limitele dvs. nu 
trebuie să fie foarte largi; puteţi începe prin împărtășirea problemelor 
pe care le aveţi (ceea ce mângâie orgoliul de avansați al colegilor) şi 
puteţi termina printr-o punctualitate sublimată zilnic. 

În ce priveşte limitele șefului, ele nu trebuie testate nici prin 
întârzieri, nici prin supunerea lui la probleme de competenţă. Ele se 
testează prin responsabilizare; adică prin acel atribut care-l obligă pe 
om să se definească și să recunoască ceea ce nu poate. Foarte adesea, 
şefii confundă responsabilitățile lor cu competențele lor. Singura dvs. 
şansă este să faceţi aceeași confuzie. 

Unul dintre cele mai dăunătoare comportamente ale 
persoanelor care au de-a face cu cineva limitat în opțiuni este 
comportamentul de cauciuc. El costă în nepermiș de multe expresii de 
genul: Dacă zici tu, așa e! sau: Bine, bine, să trecem peste asta! Dacă vă 
purtaţi astfel cu o persoană nervoasă, aceasta se va enerva şi mai țâre, 
va fi dezorientată și va supralicita permanent, devenind tot mai 
agresivă de dragul de a fi luată în serios. 


Despre leşin 

A leşina înseamnă a pierde starea de conştientă pentru o 
perioadă de timp limitată. Psihiatrii cunosc o clară delimitare între 
conștiință, cunoștință şi conştientă. 

Conșştiința este ansamblul vieţii psihice la un moment dat, adică 
tot ceea ce înseamnă activitate rațională, emoţională, reflectarea de 
sine și reflectarea lumii înconjurătoare. Conştiința poate fi alterată 
calitativ, prin diminuarea funcționalității ei, ceea ce poate duce la 
predominanţa instinctelor, a reflexelor sau a afectelor primare; astfel, 
prin alterările conștiinței, omul devine ceva mai animal. 


Cunoştinţa este termenul care desemnează latura cognitivă a 
activității psihice; cunoştinţa este și unitatea cognitivă folosită în 
domeniul învăţării ca fiind noţiunea sau ansamblul de noţiuni 
recognoscibile de către un individ. 

În ce pliveşte conştienta, ea este starea de vigilentă a sistemului 
nervos al vieţii de relaţie, care permite funcționarea optimă a 
psihismului şi activității motorii, precum și un echilibru special cu 
sistemul nervos autonom (vegetativ). Dacă în principal conștiința este 
cea care suferă modificări calitative, conștienta poate suferi modificări 
cantitative: ea poate avea grade de diminuare, de la starea 
crepusculară până la coma profundă. Cu alte cuvinte, există și leșin 
parțial - o stare în care atenţia este diminuată, percepţia şi orientarea 
sunt alterate, iar discernământul asupra propriilor fapte poate să nu 
fie deplin. 

În schimb, când sistemul nervos al vieţii de relație nu are 
îndeplinite minimele condiţii funcționale (cum ar fi o bună oxigenare, 
o repartiție a influxurilor nervoase, un metabolism echilibrat sau o 
integritate anatomică), el poate să piardă starea de vigilitate-i astfel să 
intre în inconștienţă. 

Astfel, poţi leşina pentru că nu ai suficientă glucoza în circulaţie, 
pentru că nu mai poți respira, pentru că ai fost lovit la cap, pentru că ai 
o criză epileptică etc. Data fiind importanța sistemului nervos de 
relație la om, noi simțim că un leșin ne-ar pune într-o situație de 
vulnerabilitate maximă. Este însă important de ştiut că, în ciuda 
pierderii conştientei, partea autonomă a sistemului nervos rămâne în 
funcțiune, ba chiar este mai alertă. 

Acest sistem nervos vegetativ, cea mai veche dotare neuronală a 
omului, este cel care comandă reflexele și reglează funcționarea 
organelor vitale pe timpul leșinului. El este ultima gardă a vieții şi nu 
te lasă de exemplu să te sinucizi ținându-ţi respiraţia. El te trădează 
atunci când te prefaci că ai leşinat şi tot el este cel care face diferența 
între o pierdere a conștientei și o criză isterică. 

Relaţii de grup 

Nu există companie fără asociaţi prin interes şi nici afacere fără 
parteneri, în numeroase situaţii, partenerii sau asociaţii lucrează 
împreună în grupuri cu mai mult de doi membri. Din primul moment 
în care un grup se constituie, se instituie o anumită ierarhie şi intră în 
funcțiune roluri. 


Ierarhia ad-hoc este sesizată pe baza limbajului non-verbal, dar 
şi pe baza unor elemente cum ar fi informaţiile preliminare despre 
persoane, sexul (bărbaţii sunt consideraţi mai şefi decât femeile), 
vârsta şi aşezarea în incintă. Acest din urmă element poate fi 
important: dacă cineva este aşezat la un pupitru (un loc din care nu i se 
văd decât bustul și mâinile) el este considerat a avea o situație 
ierarhică stabilă, mai ales dacă restul grupului este așezat în semicerc 
în fața lui. Când cineva este așezat într-o parte a celui considerat şef, el 
are atribuţii secunde, fiind adesea văzut ca partizan al ideilor șefului. 
Dacă grupul este așezat confortabil, fiind accesibile şi alte detalii 
vizuale decât bustul, conversaţia poate căpăta semnificații colaterale 
cu mai multă ușurință, incluzând elemente personale şi abordări mai 
directe. 

lerarhia spontană în grup se poate dezvolta însă și într-o 
manieră treptată, diferită de cea introductivă. Sociologii știu să 
aprecieze aceasta pe baza diferențelor de comunicare între diferiți 
membri ai grupului. Astfel, numărându-se apelurile verbale și cele 
non-verbale între un membru și ceilalți şi luându-se pe rând membrii 
grupului pentru această operațiune, se poate trasa cu ușurință o 
sociogramă care poate releva un leader ad-hoc pentru grupul în cauză. 
Acesta nu trebuie neapărat să fie cel mai vorbăreţ, ci este de obicei 
persoana care zâmbeşte mai puţin decât ceilalți, vorbeşte doar când 
trebuie, privește în ochi la fel de hotărât pe toţi ceilalți, nu este 
supărăcios şi nu se teme să ajute pe cel mai slab din grup împotriva 
celui mai agresiv. 


Prin funcționarea cotidiană a acestor mecanisme într-un grup se 
pot constitui roluri, recunoscute mai mult sau mai puțin tranşant de 
către toți membrii. Astfel, pot exista roluri de leader, de creator, de 
măscărici, de muncitor, de vulnerabil, de oaie neagră, de chipeș etc. 
Atunci când situaţiile sau ierarhia artificială impun asumarea altor 
roluri decât cele natural instituite, grupul prezintă disfuncţii. 

În bună parte, orice grup de lucru poate deveni o echipă, iar 
munca în echipă este - se pare - o abordare străină în societatea 


noastră, fiindcă are următoarele caracteristici: fiecare membru este cel 
mai bun în specialitatea sa, indiferent de ierarhie; în discuţia pe teme 
profesionale nu încape supărare; orice ofertă, oricât de absurdă sau 
inutilă, trebuie să primească un răspuns din partea celui îndreptățit 
prin competentă; când doi membri ai grupului sunt în conflict, este o 
problemă comună a celor doi; echipa nu este un ciorchine, ci un cerc; 
ea nu trebuie să nu întemeieze nici pe criterii afective, nici prin politică 
de cadre, ci din necesitatea închiderii unui cerc al competenţei 

Românii au însă şi particularități pozitive, favorabile lucrului în 
echipă: ştiu să dreneze agresivitatea atingându-se cu mâna unii pe alții 
(aptitudine rară la alte popoare): știu să comunice mult prin mimică; 
au reale capacități empatice (de transpunere în situaţia celuilalt). 

Horoscopul psihiatrilor 

Psihiatrii au și ei horoscopul lor. El e bazat pe îndelungate 
observații asupra personalității umane, care au dus la alcătuirea unei 
tipologii de temperamente și de caractere. Această știință este mult 
folosită în identificarea tulburărilor de personalitate pe care mai mult 
sau mai puţin le avem cu toți... Prin teste psihologice proiective, o 
personalitate odată identificată poate fi uşor de prezis în reacţiile ei la 
ceea ce se petrece în jur. 

Personalitatea paranoidă este caracteristică acelora dintre noi 
care foarte des se aşteaptă să fie persecutați sau exploataţi de ceilalți; 
pun des la îndoială sinceritatea și loialitatea prietenilor; caută 
subînțelesuri la orice afirmaţie; poartă pică pentru orice ironie sau 
mică insultă la adresa lor; evită să facă orice confidentă; trec foarte 
ușor la contraatac; sunt foarte geloşi. 

Personalitatea schizoidă aparține acelora care nu-și doresc 
relații apropiate, cum ar fi cele de tip familial; aleg activități solitare; 
foarte rar pot avea explozii de bucurie sau supărare; evită viața 
sexuală; sunt indiferenți la laudă și la critică; nu au prieteni şi nici 
confidențţi; au o mimică limitată, apărând ca persoane reci. 

Personalitatea schizotipală este marcată de: neliniște în situaţii 
nefamiliare; gândire magică, superstițioasă; senzații ciudate 
(telepatice, de reîncarnare etc.); comportament excentric (maniere și 
vestimentaţie ciudate); vorbire bizară (cu multe cuvinte inventate); 
mimica şi gesturile nu sunt concordante cu situația obiectivă. 

Personalitatea antisocială aparține unei persoane care adesea a 
comis acte antisociale minore; intră în conflict cu ușurință; folosește 


obiecte contondente ca argumente; este crud cu animalele; este brutal 
în relaţiile sexuale; distruge obiecte aparținând altuia; minte frecvent; 
fură; nu-şi onorează datoriile financiare; preferă şomajul; călătoreşte 
mult și nu-i plac domiciliile stabile; nu-și îngrijește copilul. 

Personalitatea borderline este marcată de extreme și 
instabilitate; impulsivitate în domenii riscante (cheltuială, sex, droguri, 
automobilism etc.); trece rapid de la veselie la ură; amenință cu 
autoagresiunea (suicid, auto-mutilări) sau cu agresiunea asupra 
interlocutorului; tulburări de identitate (nu prea știe cine este, ce 
orientare sexuală să adopte, care-i sunt valorile etc.). 

Personalitatea histrionică aparține acelora care: frecvent au 
nevoie de aprobare și preţuire; tind să practice seducția sexuală; sunt 
preocupaţi de atracţia fizică; îşi exprimă emoțiile în mod exploziv 
(îmbrățișează cu ardoare pe cunoscuții întâlniți, vorbesc tare etc.); nu 
se simt bine când nu sunt în centrul atenţiei; nu-și pot ascunde părerile; 
nu le plac frustrările; vor satisfacție imediată; nu ştiu să dea detalii 
tehnice, ci mai mult impresioniste. 

Personalitatea narcisistă este a celui care reacționează la critici 
prin sentimente de mânie, ruşine sau umilinţă; se folosește de alții ca 
să obțină satisfacţii; îşi acordă o importanţă deosebită; crede că este 
unic şi că doar câțiva oameni l-ar putea înţelege; își face planuri 
grandioase dar superficiale; crede că nu merită să fie popular; 

umblă după complimente; nu poate compătimi pe alții; este 
dominat de invidie. 

Personalitatea evitantă aparține celui care este vulnerabil la 
dezaprobare; are cel mult un prieten-confident; nu se implică în 
parteneriate; se teme să nu spună prostii; are trac arunci când se află 
în public; evită să strige; exagerează consecinţele propriilor iniţiative. 

Personalitatea dependentă te poate face să nu poţi lua decizii 
decât sfătuit la fiecare pas; preferi ca ceilalți să-ți planifice viața; să fii 
de acord cu oricine; să nu poți pune preț pe propriile idei; să te faci 
plăcut prin îndeplinirea unor sarcini ingrate; să eviți singurătatea; să 
fii devastat când o prietenie de-a ta se termină; să fii demoralizat de 
criticile prietenilor. 

Personalitatea  obsesiv-compulsivă este marcată de 
perfecționism; posesorul ei dă importanţă detaliilor, pierzând din 
vedere esența; vrea ca toată lumea să fie corectă, conformă regulilor; 
este devotat programului, muncii, prietenului; evită, amână sau 


retrage deciziile proprii; respectă morala și etica; își restrânge 
afecțiunea la cel mai mic conflict; disprețuiește gesturile gratuite; este 
zgârcit. 

Personalitatea pasiv-agresivă caracterizează pe cel care: nu 
îndeplineşte ceea ce trebuie neapărat făcut; se supără dacă i se cere să 
facă ceva ce nu-i place; lucrează intenționat încet sau de proastă 
calitate; spune adesea că are prea multe de făcut; pretinde că a uitat să 
facă ceea ce nu vrea să facă* sabotează munca grupului din care face 
parte; bârfeşte sau critică agresiv persoanele cu autoritate. 

Acesta este un horoscop valabil în fiecare zi; el reprezintă 
partea mai puţin variabilă a vieţii noastre. După cum vedeţi, el nu este 
plin de complimente de dragul de a nu supăra. Mai degrabă arată 
marile defecte ale diferitelor personalități, pentru că în interacțiunea 
cu mediul, noi toți prezentăm tulburări. Ele rezultă din structura mai 
mult sau mai puţin vizibilă a personalităţii fiecăruia... 

Denumirile şi clasificările 

Nevoia de a denumi ceea ce este repetabil în jur a apărut de 
mult (cine ştie când?). Faptul că ea este din ce în ce mai pregnantă este 
însă îngrijorător... De ce? Pentru că preocuparea de a numi şi clasifica 
(cu care se ocupă taxonomia) relevă o criză a cunoașterii, prin care 
omenirea a intrat (aproape inevitabil) în cea mai recentă parte a 
evoluției sale galopante. 

Preocupându-se îndeobşte cu dificultățile limbajului verbal în a 
face posibilă comunicarea, marele filosof Bertrand Russel sesiza 
(alături de Choomsky, un mare lingvist) că în curând oamenii vor avea 
dificultăţi severe în a se face înţeleși, chiar dacă miile de limbi vorbite 
în lume au făcut progrese remarcabile prin asimilarea de neologisme, 
nuanţări şi elaborarea de noi concepte. 

De fiecare dată când sunt cunoscute un fenomen nou, un produs 
nou, o boală nouă, o descoperire - oamenii adaugă o nouă familie de 
cuvinte la limba pe care o vorbesc. În psihiatrie există peste 5.000 de 
noțiuni şi denumiri care nu sunt folosite în niciun alt domeniu. Dacă 
vrei să ştii doar lista fobiilor (teama de diferite ființe, situaţii sau 
obiecte), ai nevoie să memorezi peste 200 de denumiri; numărul 
tehnicilor de psihoterapie a trecut şi el de 400; iar bolile psihice sunt 
atât de multe, încât este nevoie de un manual statistic și diagnostic 
internaţional (DSM) pentru a le cunoaște și a le comunica altora corect. 

În acest Turn Babel al denumirii şi clasificării, totul porneşte de 


la noţiune; ea este elementul de bază cu care operează gândirea umană 
pentru a ajunge la un raționament; lucrurile se complică sensibil 
atunci când, dorind să redea și ceea ce simte pe moment, oamenii 
adaugă noțiuni noi, care nu corespund realității înconjurătoare. De 
exemplu, copiii nu au dificultăţi în a denumi un căţel prin ham - ham, 
dar au probleme în a denumi senzaţia de frustrare. 

După ce s-au luptat cu noţiunile de bază 

(concrete), copiii intră în perioada achizițiilor academice 
(preluarea unei mari cantități de noţiuni abstracte, nelegate direct de 
lumea din jur și provenind de la alți indivizi). Atunci se pune cu 
precădere problema sistematizării achizițiilor: la început, li se cere 
copiilor să utilizeze genurile proxime, incluzând câinii și vacile în 
categoria animalelor, florile și copacii în categoria plantelor etc. După 
aceea, survin materiile de studiu la şcoală; 

mai târziu, apar meseriile, cu noţiunile lor specifice, apoi 
specializările şi supraspecializările... 

Toate aceste ramificații ale cunoaşterii, clasificării şi 
comunicării pot aduce individul într-o | situație de izolare față de 
realitate. Orientalii (şi în general religioșii) spun despre acest om că 
este orb; ei se referă la faptul că revelaţia (o formă de cunoaştere care 
nu operează cu noţiuni şi nu este exprimabilă în cuvinte) este ignorată 
de acești indivizi. 

Oratorii au fost dintotdeauna stimaţi de către oameni; la fel şi 
specialiştii care ştiu să denumească și să clasifice (Carl Linne este un 
mare om de știință pentru că a clasificat și denumit plantele, folosind 
cuvinte latine). Astăzi, dacă întâlnești un om care nu ştie să 
denumească ceea ce vede sau ceea ce simte, spui despre el că e prost. 
Complexitatea lumii interioare a omului este foarte mare şi nu e drept 
să crezi că el este oligofren dacă nu ştie să facă legătura dintre 
sentimentele lui și convenţia asupra cuvintelor. 

Una dintre speranţele omenirii în ceea ce priveşte gândirea și 
comunicarea a ceea ce gândeşte este să opereze cu altceva decât cu 
noțiuni: cu senzaţii discrete. Dacă ar găsi calea prin care să comunice 
aceste senzaţii (ele nu au nevoie să fie împărțite în biţi, pentru că au 
continuitate în complexitate), omul ar putea opera cu un fel de lumină. 
O mare cantitate de informaţie ar putea fi transferată într-un moment, 
iar acest transfer ar avea exactitatea oglinzii. Mai e mult până arunci, 
dar nu exagerez cu nimic dacă spun că oamenii au putut face acest 


lucru dintotdeauna; se întâmplă şi astăzi, dar e considerat 
„paranormal... 

Despre întârziere 

Oamenii dau din ce în ce mai multă importantă întârzierii, date 
fiind restrângerile temporale ale activității pe care o desfăşoară. A 
întârzia înseamnă a nu reuşi să suprapui un eveniment anume peste 
momentul ales prin convenție ca fiind timpul limită. 

Întârzierea are, așa cum este de aşteptat, o evidentă conotaţie 
socială. Este eșecul tău în a te adapta timpului celorlalți. Deoarece 
timpul este una dintre cele mai frecvente abstractizări cu care se 
operează în relaţiile sociale, momentul fixat de ceilalți ca fiind de 
referință este adesea desprins de realitate, de posibilităţi și de limite în 
îndeplinirea sarcinii. 

Mai mult decât atât, majoritatea celor care fixează reperele 
temporale în relație cu ceilalţi, nu ţin cont de frecventele deformări ale 
timpului în plan psihic. Un exemplu clasic: sfertul de oră academic este 
perceput complet diferit de persoana care așteaptă fată de persoana 
care întârzie. Pentru primul timpul se dilată iar golurile de activitate 
sunt umplute adesea cu elemente de afectivitate care escaladează 
exponențial, până la generarea unor pulsiuni de agresivitate. Pentru 
cel care întârzie (cel care are conştiinţa întârzierii), timpul psihic se 
contractă, intră în contradicție cu timpul social și cu ritmul obișnuit, 
dând naștere unei febrilități în activitate, omisiuni, decizii inadecvate 
(de aici și proverbul cu graba care strică treaba)... 

Întârzierea în relație cu timpul psihic este deosebită de cea 
socială. Frecvent, în mintea persoanelor predispuse la depresie se 
naște sentimentul de prea târziu, pentru acele evenimente care sunt 
ireversibile, imposibile, inadecvate persoanei în cauză. 

Reacția la întârzierea proprie sau a celuilalt depinde şi de 
temperament, pentru că diferitele categorii de temperament dispun de 
o percepţie și o dinamică diferite ale timpului psihic. Unii au o 
activitate alertă, alții au o vâscozitate în activitate; unii au aşteptări 
exigente cu privire la punctualitate sau la îndeplinirea dorințelor lor. 
Alții preferă să aştepte decât să se întâmple ceea ce nu doresc de fapt... 

De multe ori, întârzierea este o apărare împotriva 
evenimentului care urmează să aibă loc, fixat prin convenţie la un 
moment de referință. Deoarece una dintre nevoile psihismului uman 
este să aibă libertatea de a apropia de prezent ceea ce a fost sau ceea 


ce va fi, momentul de referință (în engleză - the deadline) trebuie să 
poată fi negociat. De asemenea, timpul de referință trebuie să nu fie un 
moment, ci un interval de timp. Încadrarea în acest interval de timp 
poate spune multe despre atitudinile celui care trebuie să 
îndeplinească o sarcină la timp. 

Fascinaţia parului 

Copiii apucă părul mamei lor cu multă plăcere. Mama este 
uneori contrariată de cât de tare o prinde copilul de păr și cu câtă forță 
îl scutură. Este unul dintre primele conflicte între copil şi mama sa. Cel 
mic se prinde de părul mamei dintr-un instinct propriu primatelor 
(clasă de animale din care fac parte maimuţele), pentru a se simți mai 
în siguranţă şi pentru a-și face simțită prezenţa în intimitatea mamei 
sale. Un experiment clasic de psihologie comparată a arătat că puiul de 
maimuţă este mai atras de o machetă îmblănită simplă decât de un 
schelet de sârmă care oferă de mâncare. 

De cealaltă parte, mama se confruntă cu o dilemă a instinctelor: 
să tolereze trasul de păr ca orice mamă cu instinct matern, sau să 
smulgă din mâna copilului acest steag al libertății sexuale? 

Părul este un steag al libertății sexuale. Acest lucru se poate 
observa când îi priveşti pe bărbaţii care privesc după fete. Văzut din 
spate, un păr curăţ, strălucitor, puţin ciufulit şi care se mişcă liber în 
vânt este un mesaj clar de disponibilitate, chiar dacă din față se vede o 
femeie temătoare, încruntată sau copilăroasă. Din cele mai vechi 
timpuri, femeile se despletesc doar pentru a încălca limitele sociale. 

Culoarea părului este la fel de importanţă ca şi hainele, mersul 
sau cuvintele unei persoane, în mod instinctiv, multe femei aleg 
culoarea roşcată, pentru că aceasta semnifică pasiunea erotică extremă. 
Culoarea neagră este aleasă de cele care vor să ascundă ceva (că au un 
corp imperfect, că-și înşală partenerul etc.). Culoarea galbenă este cea 
aleasă de femei (sau fete) cu un oarecare infantilism afectiv, care-şi 
rezolvă problemele dintr-una sau cel mult două mișcări. Bărbaţii cu 
păr grizonaţ sunt atrăgători pentru multe fete, pentru că el exprimă 
maturitatea, experienţa şi (uneori) capacitatea de a face sacrificii. 

Fetele bătrâne și părul lor alcătuiesc o combinaţie întotdeauna 
interesantă. Părul este, menţinut într-un stadiu în care se afla cu mulți 
ani în urmă, atunci când persoana respectivă era la apogeul 
potenţialului erotic (uneori acest apogeu se află în copilărie). El devine 
cărunt şi nu este vopsit sau tuns cu anii. Posesoarea acestui păr este 


încântată de el ca o! fetiță care ţine în braţe un ursuleț chior, prăfuit şi 
anost, | Cum se scutură din păr este o tehnică pe care o cunosc din 
instinct sexual toate aparţinătoarele sexului frumos, în prezenţa unui 
potenţial partener] care se apropie la distanţa socială minimă, o femeie 
normală va scutura scurt din cap, ca și când și-ar] aranja o şuviţă de 
păr. Mesajul este: Știu că mă vrei, dar prinde-mă, dacă poți! 

Atracţii morbide 

Pe lângă o serie de anomalii pe care oamenii le f au sau le 
manifestă în comparație cu alte specii, una (dintre cele mai interesante 
este tendința de a se f comporta împotriva propriilor interese 
individuale sau f f de specie. 

Instinctul morţii (în germana lui Freud - i todenstrieb) este 
menționat de părintele psihanalizei ca j! fiind unul dintre instinctele de 
bază, menit să contrabalanseze la individ pulsiunile vitale care sunt f 
cunoscute generic sub termenul de libido. În virtutea j instinctului 
morții se ivesc o serie de comportamente's aparent iraționale. Ele par 
iraționale deoarece prima [rațiune (a bunului simț) spune fiecărui 
individ să şei [comporte conform intereselor personale. Astfel, este l 
rațional (şi înțeles ca fiind normal) ca atunci când! f strici un telefon 
public să pleci de la fața locului fără j să faci prea mult caz; dacă însă te 
duci la primul oficiu [telefonic şi spui că eşti vinovat pentru 
defecțiunea unui telefon public, vei avea surpriza ca lucrătorii să se 
uite la tine ca la un ţicnit. Deși în acest caz este moral să te autodenunţi, 
nu este câtuși de puțin normal, pentru că este împotriva intereselor 
tale de moment şi pentru că există o alternativă mai simplă: să te faci 
că nu s-a întâmplat nimic... 

Fantasmele de crime nu sunt puţine în viața unui om normal. 
lată doar câteva, din arsenalul explicativ al complexelor, tot prin 
prisma psihanalizei. Complexul Clytemnestra se ivește atunci când 
soţia simte că-i vine să-şi ucidă soțul pentru a face loc în viața ei pentru 
alt partener. Complexul Oreste apare la fiul care-şi învinovăţeşte 
marna de adulter și pentru aceasta simte că trebuie s-o omoare. 
Complexul Fedra se iveşte arunci când mama ar vrea să-și ucidă copiii 
pentru a-l face pe soţ să sufere şi să o remarce doar pe ea. Complexul 
Cain este produs de fantasma uciderii fratelui pentru a avea acces 
exclusiv la unul dintre părinţi. Complexul Oedip este legat de fantasma 
eliminării tatălui din poziţia privilegiată pe care o are în relație cu 
mama. 


Suicidul este arhicunoscut ca fiind una dintre cele mai 
importante auto-agresiuni, pe care majoritatea oamenilor îl dezaprobă 
dar la care toți simţ că au acces, mai ales în situaţii limită (care par că 
nu au ieşire). Deşi mass media relatează din când în când cazuri de 
suicid colectiv în rândul balenelor, conştiinţa suicidului este pregnantă 
- din câte se paredoar la om. De ce? Pentru că doar omul este capabil 
să creeze în mintea lui o alternativă la viața pe care o trăieşte 
nesatișfâcăţor. Cu alte cuvinte, oricât de ciudat ar părea, suicidul este 
cel mai putui le |; at de moarte dintre toate tendințele autodistnx tive. 
El este legat mai mult de viaţă. 

Obsesiile cu subiect autodistructiv sunt și ele la ordinea zilei. 
Gândul obsesiv că ar trebui să faci ceva împotriva propriilor interese 
poate fi redutabil mai ales atunci când personalitatea ta se scindează și 
una dintre instanţe se află în conflict cu cealaltă. 

Horror este un cuvânt tot mai vehiculat printre persoanele care 
par că au gusturi îndoielnice. Lăsând deoparte gusturile artistice, 
pulsiunea de a privi (fie şi măcar cu coada ochiului, gata de fugă) o 
imagine oribilă provine din nevoia imperioasă de cunoaştere a morții, 
pe care oamenii o au, dar care scade cu fiecare secol... 

Vocea interioară 

Este cunoscut faptul că oamenii se împart, la o primă vedere, în 
tăcuți și vorbăreţi, în literatura psihologică, această împărțire este 
fundamentată pe tipurile temperamentale ale fiecărei personalități. 
Astfel, cei cu temperamente extravertite (sau cei colerici şi cei 
sanguinici) sunt clasificați drept vorbăreţi, în timp ce persoanele 
introvertite (sau melancolicii, conform altei tipologii) sunt clasificați 
drept tăcuți. 

Modificarea dispoziției (afective) este una dintre situaţiile cele 
mai frecvenţe în care o persoană vorbăreață poate să devină tăcută și 
invers. Când devii tăcut, două lucruri se întâmplă cu tine: în primul 
rând, începe să predomine o stare de inhibiție generală a activităţii 
psihice; nu numai vorbirea, dar şi raționamentele, mișcările 
comandate, atitudinile, percepțiile din mediu - toate devin mai lente, 
mai vâscoase. Apoi, limbajul predominant devine cel interior, în 
detrimentul limbajului exprimat. Așa se explică de ce, odată ce s-au 
certat, oamenii continuă să nu-și vorbească timp îndelungat, deși 
supărarea le-a trecut de mult. Ei de fapt își adresează reciproc fraze 
întregi, dar în gând, ştiind că celălalt nu va mai avea cum să întoarcă o 


replică. 

În funcţie de intensitatea evenimentului de viață la care 
reacționează, un individ poate să cadă într-un adevărat mutism, 
datorită inhibiţiei caracteristice socului, în ceea ce din ce în ce mai 
frecvent este denumit post traumatic stress disorder, tulburarea 
inhibitorie a vorbirii este Un simptom important, în limbajul popular 
se spune: a rămas mut, așa de tare l-a afectat. Puţini ştiu însă că în 
situaţii de şoc unele persoane pot reacționa prin verbigeraţie, adică o 
vorbire în ritm crescut, care este supărătoare pentru cei din jur fiindcă 
exprimă mai tot ce-și spune în sinea lui cel afectat. 

În Spitalul 9, cea mai folosită substanţă pentru cei care nu vor să 
vorbească este amitalul sodic. Injectat intravenos, amitalul induce o 
adormire lentă, precedată de o stare de dispoziţie pozitivă - până la 
euforietimp în care pacientul spune mai tot ce gândește, răspunzând 
prompt la orice întrebări. De aceea, îți vine greu să crezi că în epoca 
socialismului ştiinţific această substanţă ieftină şi puţin toxică nu a fost 
folosită de psihiatri în interesul securităţii statului. 

Rolul vocii interioare este covârșitor în domeniul activităţii 
psihice. Ea compensează tăcerea exterioară; cu alte cuvinte, când 
cineva nu vorbește, nu înseamnă că nu folosește cuvintele. Vocea 
interioară este suportul concluziilor raționamentelor; ea te ajută să-ți 
pregăteşti discursurile; ea este cea care-ţi ține de urât când n-ai cu cine 
vorbi şi tot ea nu te lasă în pace când ai o obsesie. Când ai o psihoză 
halucinatorie (ca sindromul Kandinski Clerambault), vocea interioară 
îți comandă să faci ceea ce nu ai face niciodată dacă ai fi sănătos; ea 
aparține unei alte instanțe ale tale, intim ascunsă în conștiința ta. 
Copiii preşcolari şi persoanele cu rețardare mintală sau cu demență 
folosesc frecvent o formă de vorbire interioară cu voce ţâre, numită 
(vă amintiţi?) solilocvie. Ei vorbesc singuri, exprimând gândurile cele 
mai încărcate de afectivitate, neadresându-se cuiva prezent și folosind 
persoana întâi a verbelor, la fel ca în sindromul autist. 

Despre femeile frumoase 

Femeile cele mai dorite sunt acelea care își iubesc trupul; acesta 
nu trebuie să fie neapărat un trup frumos, ci poate să fie în mişcare 
armonioasă, parfumat, situat în centrul atenţiei etc. 

De ce se spune că femeile frumoase sunt proaste? Pentru că aşa 
se formează personalităţile lor, în directă relație cu succesul gratuit, în 
realitate, oamenii frumoși sunt victime ale celor din jurul lor, care la 


rândul lor încearcă să obțină confirmări ale faptului că au succes la 
potenţiali parteneri. De dragul acestei confirmări, cei din anturaj sunt 
dispuşi să facă mai multe complimente decât este necesar sau de 
aşteptat la adresa persoanei dorite. 

Încă din copilăria mică, cei mici (mai ales mezinii grupurilor) 
sunt surse ale satisfacțiilor estetice și de relaționare ale celor mai în 
vârstă. Astfel, bunicii își clătesc ochii cu imaginea drăgălașă a nepoților, 
pentru că ei sunt expresia supraviețuirii peste pragul morții; părinţii 
sunt în confruntare cu eşecul vieţii şi își caulă permanent oglinda în 
copiii lor; frații mai mari se dau pe lângă cei mici pentru a se menține 
în sfera bunăvoinţei părintelui dominant; oamenii de pe stradă se 
opresc adesea și chiar acostează copii frumoși pentru că au adevărate 
pulsiuni pedofile (pentru aceasta este necesară o relație simbolică cu 
un copil înstrăinat, chiar dacă el face parte din familia ta). 

Mai târziu se produce sciziunea sexelor; fetiţele se grupează 
separat de băieți și recunosc drept leader de grup pe cea mai frumoasă 
dintre ele. Atunci are loc marea dezamăgire pentru cele care se 
credeau frumoase şi care nu sunt alese la conducere. Băieții, rămași pe 
afară, recurg la o întoarcere către vârste mai mici: se joacă cu alți băieţi 
inferiori ca vârstă şi se aruncă în braţele mamei pentru a obţine 
aprecieri pozitive. 

Când colegele ei încep să aibă prieteni, o adolescenţă va avea 
doar două opţiuni: să-și găsească repede un partener (de obicei pe cel 
care aparține unei cunoscute) sau să se retragă în corpul ei cu ţendițe 
narcisiste, în acest caz se produce o revenire la alianța cu mama, o 
rejectare a tatălui ca fiind exponentul bărbaţilor insensibili și se 
construieşte un adevărat templu al propriului corp şi al imaginii ideale. 

Această tulburare de percepţie a propriuk corp duce frecvent la 
anorexie mintală: fata este convinsă că e prea grasă, se înfometează 
sistematic, uneori de foame are accese de bulimie - ceea ce duce 
inevitabil la sentimentul de vinovățiecu provocarea vărsăturilor, 
insomnie, depresie etc. 

Femeile frumoase nu sunt aproape niciodată fericite. Ajunse la 
maturitate sau născând, ele pierd şansa regresiei către vârsta 
copilăriei, când toţi copiii par frumoşi. Ele rămân singure, înconjurate 
de falsități, de agresivităţi, de presiuni și seducții incomplete. Foarte 
adesea, femeile frumoase rămân fidele unui partener care le arată 
adevărul fără menajamente... 


Ce faci când îţi vine 

Titlul sună oarecum vulgar, dar este la ordinea zilei să simţi o 
nevoie imperioasă de a înfăptui ceea ce nu trebuie sau ceea ce te-ai 
jurat că nu vei mai face niciodată. Pe de altă parte, oamenilor li se cere 
din ce în ce mai insistent din partea societăţilor să nU facă anumite 
lucruri, limitele impuse prin reguli fiind dominante în societatea 
contemporană. 

Hedonismul în care trăieşte copilul mic este întâmpinat din 
partea adulţilor cu cerința de amânare a plăcerilor imediate de dragul 
satisfacției intermediate (copilul își amână plăcerea de a face pe el de 
dragul laudelor din partea părintelui). lar amânarea înseamnă o formă 
acceptabilă a interdicției. Copilul ştie că mai târziu (la momentul 
oportun) îi va fi permis să facă ceea ce îi este plăcut; se va aduna în el 
dorința de a face aceasta şi chiar o serie de fantasme, scenarii îndelung 
închipuite ale clipei descărcării de tensiune. 

Dacă plăcerea nu este interzisă, ea duce rapid la habituare (o 
obişnuință legată de ritmul cotidian al vieţii) iar încetarea sau 
amânarea acestei plăceri habituale ar duce la disconfort. Ba chiar mai 
mult, unele plăceri (acelea care sunt legate de instincte vitale 
alimentare, sexuale, securizante) se manifestă permanent și, dacă nu 
intervine nimic care să le amâne înfăptuirea, ziua individului este 
foarte dezechilibrată. Impulsul de a satisface o plăcere permanentizată 
se permanentizează și el. Poate interveni acut chiar cu ocazia unor 
frustrări străine de obiectul lui: de exemplu impulsul de a mânca poate 
deveni imperios când îți aminteşti că n-ai mai făcut dragoste de mult 
sau când simţi că nu-ţi vei putea cumpăra pantofii aceia frumoşi. 

Aşa se explică de ce unii oameni au ticuri (mișcări sau atitudini 
involuntare) atunci când fac ceva fără legătură aparentă cu ceea ce vor 
să facă. Pentru ei devine tot mai important controlul asupra a ceea ce 
s-au obișnuit să facă. Din păcate, nu este suficient să observi că ai o 
obișnuință. Este necesar, așa cum menționam mai devreme, să găsești 
o plăcere intermediară (plăcerea altei persoane, care să-ţi fie plăcută). 
Un alt lucru important este să nu te supui singur unei interdicții, ci 
unei amânări. Astfel, vei începe să te păcăleșşti, promițând din ce în ce 
mai mult și îndeplinind din ce în ce mai puţin» 

Aşa cum în habituare este importantă permanentizarea, în 
controlul impulsului un rol covârșitor îl are ritmul activităţii. Pentru a 
te dezvăța de un tic poţi să iei medicamente neuroleptice ședative 


(care diminua inițiativa motorie) sau poţi să exersezi o armonie a 
ritmului mişcărilor tale, în combinație cu un anume ritm cotidian şi cu 
relația față de o persoană intermediară între tine și ține. 

O întrebare: este bine să comunici ce-ţi vine? în restabilirea 
ierarhiilor și a succesiunii activităţilor (care au mare valoare în 
redobândirea autocontrolului), trebuie să vorbești mai întâi despre 
tine, apoi despre aspiraţiile tale. Nu este bine să comunici ce-ţi vine 
înainte de a comunica cine ești. 

Frate cu cimpanzeul 

O familie de cercetători americani s-a gândit, prin anii '80, să 
crească împreună cu copilul lor nou născut, un pui de cimpanzeu. l-au 
pus pe cei doi micuţi în aceeași cameră și din acea zi le-au oferit 
aceleaşi condiţii umane: aceeași mâncare, aceeași îmbrăcăminte, 
aceleași cuvinte, aceleaşi pedepse etc. Undeva, în adâncul sufletului, 
părinţii sperau ca cei doi copii să se dezvolte similar şi să vadă dacă 
puiul de cimpanzeu va deveni sau nu om. 

Pe la vârsta de o lună, cei doi păreau adevărați frați: mâncau cu 
aceeași poftă, urlau la aceleași ore dacă le era foame, doreau aceeași 
afecțiune din partea părinţilor. Pe la trei luni, cimpanzeul a început să 
meargă, iar copilul nici măcar nu stătea în fund... Ba chiar mai mult, 
maimuțţica învățase să caute mâncare în frigider, iar când la şase luni a 
învăţat chiar să facă la toaletă și să stea cuminte la comandă, părinții 
au ajuns la disperare şi le era chiar ruşine că sunt oameni: copilul lor 
natural îngâna ceva fără noimă și de-abia se târa pe covor! 

La nouă luni vârstă, ceva ciudat s-a întâmplat: copilul se juca cu 
silabele, îşi studia picioarele și părea că se petrec mai multe înăuntrul 
lui decât în afară. Dacă îi vorbeai, se uita în ochii tăi. La un an, el a 
început să meargă (deștul de prost) şi folosea mersul aparent fără 
noimă: în loc să se ducă glonț la frigider, părea că toate obiectele mici 
din jur îl agaţă și îl îmbie să le strice. Dacă îi lăsai pe cei doi liberi prin 
casă, puteai ști unde se va duce maimuța, dar nu știai ce va face copilul. 

La doi ani, cimpanzeul ştia şa strâmbe din gură în trei feluri, ca 
şi cum ar spune trei cuvinte, iar hainele lui erau rupte de mult. Copilul 
folosea deja două sute de cuvinte și dacă îl dezbrăcai de pantalonaşi 
trăgea de bluză în jos, plângând. 

Puiul de maimuţă era trist: pentru el, casa era mică; ar fi dorit să 
fugă cu orice preţ. Puiul de om găsea tot timpul ceva de făcut; îi plăcea 
teribil de mult să ascunzi obiecte, iar el să le descopere. Pentru el, 


dincolo de suprafaţa obiectelor mai exista' ceva, care nu se vedea. Ca să 
ajungă la acel ceva, mai întâi ducea la gură obiectul apoi îl întorcea pe 
toate fetele şi încerca să-l scobească cu degetele. Tot așa făcea şi 
cimpanzeul şi dacă nu apărea nimic, lăsa obiectul din mână pentru 
totdeauna. Găsind din nou obiectul din întâmplare, copilul a căutat un 
alt obiect mai mic şi le-a ciocnit pe cele două, până când şi-a dat seama 
că un obiect mai mic poate intra într-un obiect mai mare. Şi iar a avut 
de joacă o zi întreagă... 

Pe la patru ani, cimpanzeul s-a întâlnit cu o oglindă. A ţipat, 
speriat, a fugit, a revenit gata să lovească pe străinul din oglindă, apoi 
şi-a zburlit părul, văzând că celuilalt nu-i este frică. Copilul a rămas 
nemișcat în fața oglinzii. A coborât ochii, rușinat, a zâmbit, s-a întors pe 
călcâie, apoi din nou cu fata, a căutat în spatele oglinzii și a doua zi a 
scos limba la ea și a râs. 

Eroare, contravenţie 

Nicuşor sparge o cană. Mama îl bate peste mână, pentru că i-a 
fost provocată o pagubă în patrimoniu, pentru că Nicușor nu e la prima 
abatere astăzi și pentru că vrea ca el să țină minte pentru totdeauna că 
a greşit. Dar mâine dimineaţă, Nicușor se va uita iarăşi în fundul cănii, 
învârtind-o ca să vadă cum se plimbă laptele prin ea; va scăpa cana, ea 
se va sparge, iar bătaia va deveni iminentă. Cu cât va fi mai bătut, cu 
atât copilul va fi mai nesigur pe dexteritatea lui. 

Adevărata menire a greșelii este cunoaşterea. Plecând de la 
mecanismul fiziologic numit feed-back şi ajungând până la pedeapsa 
cu moartea, totul este o dezvoltare până la dimensiuni sociale a reglării 
atitudinilor individului față de condiţiile obiective ale mediului. Limita 
socialului apare atunci când eroarea devine contravenție... Putem 
considera deci că există două feluri de greşeli: 

Eroarea este o greșeală fată de propriile aşteptări; reperul se 
află înăuntru individului, este internalizat, cum spun psihanaliștii. 
Mecanismul încercare-eroare este cel mai răspândit mod de învăţa. 
Fără a greşi nu poți regla atitudinea viitoare şi nu poți ajunge savant. 

Contravenţia este o greșeală fată - de o convenție (reguli, 
legislație, contracte). Reperul se află în afara individului şi poate să nu 
fie asimilat niciodată. Contravenţia poate să fie pedepsită fără ca acel 
contravenient să accepte că a greşit, ceea ce îl pune pe acesta în 
conflict cu toți ceilalţi - care sunt reprezentați prin reguli. 

Pentru ca o greşeală să fie corectată, ea trebuie să fie asumată. 


A-ţi asuma greşeală înseamnă a o internaliza, adică a o transforma din 
contravenţie în eroare - cu valoare cognitivă. Pentru a putea să-ţi 
asumi o eroare, ai nevoie de câteva premise. Cea mai importantă este 
discernământul, adică acea capacitate de a alege cea mai corectă 
atitudine din zestrea de alternative cunoscute de individ. Nu poți 
pedepsi pe cineva dacă nu are discernământul greşelii. O altă premisă 
este conştientizarea reperului: nu poți concedia pe cineva dacă nu i-ai 
descris în detaliu ceea ce are de făcut și dacă nu i-ai oferit ocazia 
corectării, pentru că odată plecat din compania ţa, va fi unul dintre 
dușmanii ei și ai tăi. 

În ce privește sancţiunea, principalul ei rol este acela de a pune 
limite ferme unei eventuale repetări intenționate a greşelii. Este bine 
să-ți baţi copilul? Atunci când copilul cere cunoașterea limitelor fizice 
(de exemplu te loveşte el), bătaia urmată de iertare este mai eficientă 
decât şantajul afectiv. Iertarea, la rândul ei, este posibilitatea celui față 
de care ai greşit de a nega greșeală ta și posibilitatea ta de a o lua de la 
capăt, inclusiv de greşi din nou. Când ţi se spune: A treia oară nu te mai 
iert, ţi se impune de fapt o convenție. Numărul de trei greșeli este legat 
de capacitatea de 3 - 5 elemente concomitente de care poate tine cont 
atenția distributivă a celui care te judecă... 

În aşteptarea succesului 

Perceperea succesului pare a fi o problemă de atenţie 
post-voluntară. Atenţia post-volunţară este acea funcție de mobilizare 
intra-psihică focalizată într-un câmp de activitate de interes mare. 
Până a ajunge însă la exercitarea unei astfel de funcţii, omul are de 
învăţat, în primul rând, el va trebui să înveţe că reușita nu constă doar 
în satisfacerea unei plăceri sau în înlăturarea unei situaţii neplăcute, ci 
în soluționarea unei probleme a cărei rezolvare este semnificativ 
dependenţă de puterile persoanei respective. 

Nu este un succes câștigarea unei mari sume la loterie. Nu este 
un succes promovarea la un examen cu mai mult de aprox. 10 
concurenți pe loc. Dar este un succes pentru un oligofren învățarea a 
trei cuvinte în pluş față de anul trecut. Succes este când ai prevăzut 
alternative, ai ales, ai decis, ai dedus consecinţele, ai încercat, ai 
corectat şi când majoritatea dintre toate acestea s-a confirmat în 
realitate. Succes este acea reușită care este conştientizată de la un 
capăt la altul. Pentru că succesul este o platformă pentru premisele 
următoarelor succese, nu ai avut un succes dacă nu știi ce vei face cu el 


odată dobândit. 

Aşa cum succesul la femei se bazează pe cea mai recentă 
confirmare a aşteptărilor unui bărbat cu privire la femeia actuală, tot 
aşa în general cel mai important succes este cel mai recent, pentru că 
el generează o adevărată dispoziție pozitivă. Şi asta deși mulţi vor 
povesti că cel mai mare succes este unul mai vechi, pe care îl realizează 
la adevărata dimensiune abia acum. 

Când la baza unui succes stă teama de eşec, acel succes va fi 
însoțit de o reacție paradoxală; cel care are succes poate fi nefericit, 
perplex, incapabil de a gusta cupa de șampanie meritată, pentru că nui 
s-au confirmat nişte aşteptări: cele privitoare la eşec. Poate de aceea 
unele persoane fac adevărate nevroze cu ocazia unor succese 
răsunătoare. 

Un rol important în buna gestiune a succesului îl are 
împărtăşirea sa, odată ce a fost dobândit. De aceea ţi se cere să dai o 
petrecere când ai avut un scucces. A împărtăşi succesul înainte de a-l 
avea este o adevărată sabotare a finalităţii lui. lar dacă este împărtășit 
propriei persoane înainte de realizare, succesul chiar că nu va exista 
pe lumea aceasta... Este cazul visătorilor pasivi, care promit mult şi nu 
fac nimic. Se spune că un bun medicament pentru aceștia este o 
persoană de sex opus, percepută pozitiv. 

Cu eşecul este tocmai invers decât cu succesul; despre el se 
poate vorbi mult mai mult, pentru că el este o parte mai importantă a 
realității... 

De ce conflict în doi? 

De mult s-a împământenit ideea că un conflict interuman se 
desfăşoară întotdeauna în doi; aflat în fața unei persoane care nu are 
aceeași părere cu tine, tinzi să dai curs formării unei perechi stabile, cu 
care parcurgi pașii tensiunilor interpersonale, deşi în fapt niciunul 
dintre voi nu doreşte cu adevărat aceasta. Originea acestei tendinţe 
(de a considera că te afli în conflict doar cu unul) se află în 
mecanismele de relaționare internă. Oricât ar părea de ciudat, primele 
conflicte le are omul cu el însuși. Prin dezvoltarea gândirii, individul 
învață că pentru a-şi oferi mai multe soluţii alternative la o problemă 
trebuie să creeze în mintea sa încă o persoană. Acest alter ego este cel 
care ajută raționamentele să fie verificate și apoi validate ca fiind cele 
mai avantajoase pentru individ. Cu timpul, celălalt om din interiorul 
meu devine din persoană o complexă personalitate, investită cu emoții 


alternative, cu trăsături alternative, cu opinii alternative, în situaţii 
limită (evenimente de viață copleșitoare) celălalt își ia rolul de a te 
acuza că nu ai făcut ce trebuia, de a-ți șopti tot timpul în ureche: 57 
totuși... 

Mergând mai departe printre experienţele de viață, propria 
personalitate începe să fie marcată de celălalt aproape continuu, în 
situaţii de viață cotidiană care necesită raționamente profunde sau 
sunt însoţite de emoţii puternice. Astfel, poți căpăta tendinţe obsesive 
(când celălalt repetă obsesiv anumite întrebări sau preocupări în 
mintea ta), poți căpăta o nevroză de dedublare a personalităţii (când i 
celălalt tinde să te înlocuiască în anumite conjuncturi, ca și cum ai 
deveni altă persoană) şi chiar poți să-l percepi pe celălalt sub forma 
unor halucinaţii. lată cum, de la o persoană virtuală, artificiu al gândirii 
umane, se poate ajunge la boală psihică. Această eventualitate, deşi 
rară, este importantă pentru că înainte de a te îmbolnăvi poţi avea o 
scrie de tulburări care te predispun la conflict. 

Prima categorie de conflict învățată de copil este opoziţia. 
Copilul începe să se delimiteze de ceea ce este în jur și să observe 
discrepanta între dorinţa sa şi voinţa lumii din jur. La început, el crede 
că şi obiectele au voinţă şi de aceea poți vedea copiii necăjindu-se mai 
tare în conflicte cu obiecte decât în relație cu oameni, într-un stadiu 
următor, copii înving obiectele și le transformă în instrumente; apoi 
ajung să învingă și pe unii adulţi, transformându-i în instrumente. 
Acest nou stadiu (de adulţ-instrument) îl face pe copil să înţeleagă că 
voinţa lui trebuie concentrată asupra persoanelor, pentru că ele sunt 
cele mai performante instrumente. Contradicţia între ce vrea copilul și 
instrumentul său se manifestă în primul rând prin opoziţie. De acum 
încolo, acest mic individ va ști că primul pas în mediu este asigurarea 
propriei integrități. 

În cadrul complexelor relaţii interumane, o persoană pleacă 
întotdeauna la drum cu dorința primară de a-și conserva propriile idei. 
Majoritatea adaugă la aceasta și o sămânță de conflict, pentru că se 
aşteaptă ca oamenii din jur să aibă opinii diferite şi chiar exersează un 
dialog conflictual cu celălalt înainte de a întâlni persoane adevărate, în 
această luptă nedreaptă, persoana care pleacă la drum este 
confruntată cu doi inamici: unul interior și celălalt adevărat, care 
confirmă opiniile celui din interior. De aceea, mulți oameni încep o 
relaţie cu un străin cu mai multă voinţă și emoție decât este necesară 


unei simple relații. Aceasta stă la baza emoţiilor la examene, interviuri, 
audienţe etc. 

Confruntat cu un astfel de om, trebuie să ştii un singur lucru: că 
e important să fii de partea lui, nu a celuilalt din interiorul lui care, deși 
seamănă mult cu tine, este inamicul relaţiilor umane bazate pe intuiţie, 
respect, iubire. 

Legea lui Ribot 

Când o persoană mai în vârstă este afectată de o degradare a 
funcției psihice, una dintre cele mai vizibile pierderi este cea suferită 
de memorie. Fie că persoana a fost lovită de un accident vascular 
cerebral, fie că suferă o dementă prin îmbătrânire, memoria sa intră 
într-o involuţie care se supune legii lui Ribot. 

Această lege spune că din memorie încep să dispară mai întâi 
datele cele mai recent achiziționate și că rămân încă vii cele mai vechi 
amintiri. De obicei, bătrânii povestesc cu lux de amănunte întâmplări 
din tinerețea lor, dar uită unde şi-au pus ochelarii în urmă cu cinci 
minute. O persoană care a suferit o agresiune asupra creierului poate 
uita o întreagă perioadă a vieții recent memorate; ea poate în schimb 
să-şi amintească limbi străine învăţate în copilărie și uitate mai târziu. 
Este și cazul unor oameni care au copilărit într-o tară, dobândindu-și 
limba maternă acolo, apoi au trăit în altă tară sau au învățat multe 
limbi străine. Ele urmează să fie pierdute din memorie în ordinea 
inversă achiziţionării lor; ultimele care dispar sunt limba maternă, 
numele reținute în copilărie prin sonoritatea lor, propriul nume; 
urmează apoi reflexele arhaice, cum sunt cele de apucare și de supt - 
adesea singurele prezente la oameni în toată firea care suferă o 
profundă degradare psihică. Tot legea lui Ribot spune că regresiunea 
memoriei se face de la complex la simplu; astfel, vor dispărea din 
memorie mai întâi noțiunile abstracte, planurile şi de-abia apoi 
obişnuințele, gesturile etc. 

Omul dispune de diferite categorii mnezice (ale memoriei); 
există o memorie imediată (care poate reține o informaţie pentru mai 
puţin de 10 secunde), o memorie recentă (de minute până la zile) şi o 
memorie de lungă durată (ani). Mecanismul memorării este fascinant 
şi foarte controversat; se acceptă în general ideea că memorarea de 
scurtă durată se face prin modificări durabile de funcţie a neuronilor, 
iar memorarea de lungă durată se bazează pe modificări durabile de 
structură a neuronilor. 


În afară de amnezie (pierderea memoriei), există numeroase 
alte tulburări de memorie. Hipermnezia este creşterea anormală a 
capacității memoriei; oricât ar părea de curios, există oameni care au o 
memorie exagerată, datorată paranoiei (gândire marcată de 
suspiciune), oligofreniei (e inteligență scăzută, care permite memorări 
automate uimitoare) sau stărilor toxice (cum ar fi la fumătorii de opiu, 
care rețin enorm de multe detalii ale halucinaţiilor provocate de drog). 

Criptomnezia este o tulburare care-l împiedică pe un om să 
recunoască o creaţie ca fiind a altuia; este convins că el este autorul 
acelui produs; iar dacă produsul este un obiect de artă, poate fi acuzat 
de plagiat fără să aibă vreo vină. Falsa recunoaștere îi face pe unii să 
recunoască printre străini false persoane familiare. Iluzia de 
nerecunoaştere poate avea grave consecinţe juridice pentru bolnavul 
care nu poate recunoaște o persoană care îi este foarte familiară. 

Confabulaţiile au la bază tulburări de memorie atunci când 
cineva începe să povestească fapte ireale, convins fiind că evocă ceea 
ce a trăit. Ecmnezia este o foarte interesantă tulburare de memorie 
care-l face pe bolnav să trăiască în timpuri apuse ale vieţii lui, 
folosindu-se de detalii memorate; unele femei își reiau numele de fată, 
încep să se joace cu păpuși sau poartă rochie de mireasă... Anedoria, 
prezentă în stări de surmenaj, constă în amintirea bruscă (precum o 
revelaţie, o ridicare de văl) a unor lucruri uitate. 

Déjà vu, deja connu, deja vecu, deja eprouv6 sunt stări uimitoare 
ale memoriei, în care chiar şi o persoană normală poate fi convinsă că 
a mai văzut, cunoscut, trăit sau demonstrat cândva exact același lucru, 
cu exact aceleași detalii. Ele au la bază o tulburare a funcţiei de 
recunoaştere şi sunt însoţite de o senzaţie de straniu. 

Dezvăluiri despre sărut 

Pentru fiecare dintre noi, sărutul înseamnă doar un lucru plăcut 
sau o parte a vieţii erotice. El înseamnă de fapt mult mai mult. lată 
doar câteva dintre funcțiile sărutului, aşa cum s-au conturat ele de-a 
lungul dezvoltării speciei umane și cum se nuanțează de-a lungul 
dezvoltării individului: 

Funcţia de cunoaştere a sărutului pare a fi cea care-i stă de fapt 
la origine; ea se conturează la copilul foarte mic încă de când gura este 
principalul organ de simţ. Sugarii nu pregetă să introducă în gură orice 
lucru care se cere cunoscut mai în detaliu. Mai târziu, părinţii cer 
copiilor de 3-10 ani să sărute pe alți copii sau pe unii oameni mari. 


Deşi unii dintre copii se conformează acestei cereri de exprimare 
formală a afecțiunii, niciunul nu simte ceva plăcut atunci când sărută, 
în evoluţia copilului către adolescenţă există însă și o perioadă neagră, 
un timp al lipsei de preocupare erotică şi - ca atare - de lipsă a 
sărutului. Aceasta este de obicei manifestată între 10-12 ani, atunci 
când băieţii nu se dovedesc a fi preocupaţi în vreun fel de fețe, iar 
fețele nu caută de loc compania băieților. Brusc, odată cu revoluţia 
individuală numită adolescenţă, se produce o descoperire a sărutului: 
doi tineri pot petrece ore în şir exersând și degustând pe îndelete acest 
gest care se dovedeşte mai târziu a fi nu numai o formă de cunoaștere, 
ci și altceva: 

Sărutul ca simbol şi substitut este prezent la toți oamenii sexual 
activi care, dintr-un motiv sau altul, nu pot duce la capăt (cel puţin 
pentru moment) o relație sau un deziderat erotic. Pentru băieţi, el 
poate însemna o victorie posibilă, un pas concret, o confirmare. Pentru 
fete, el poate însemna uneori totul în termenii concretului. Ele pot trăi 
o viață întreagă cu ideea că sărutul este suficient pentru a dovedi 
iubirea şi că actul sexual este de prisos. Uneori, în graba căreia îi supt 
supuși sau din cauza interdicţiilor sexuale, doi posibili parteneri pun în 
sărut tot ceea ce se putea întâmpla între ei. Așa se întâmplă cu sărutul 
de adio, cu sărutul pe ascuns, cu sărutul în timpul dansului etc. 

Sărutul ca preludiu este de fapt o excitare complexă a unor zone 
erogene. Acestea sunt, conform definiţiilor fiziologiei umane, arii ale 
pielii sau mucoaselor care sunt mai bogate în terminaţii nervoase 
senzitive decât alte zone. La această caracteristică se adaugă o mai 
puternică legătură nervoasă între aceste arii și centrii plăcerii, situaţi 
în zone de la baza creierului (sistemul limbic). Pe deasupra, prin 
dezvoltarea individului, mai intervine și învățarea anumitor zone ale 
propriului corp ca fiind sedii ale plăcerii, iar în acest sens mass media 
are din ce în ce mai multă influentă. Sărutul pe gură reprezintă un grad 
mare de intimitate; cei doi parteneri sunt dispuși să împartă senzaţii 
pe care până atunci nu le-ar fi dezvăluit nimănui. Sărutul pe pielea 
suprafeţelor flexoare (acolo unde articulațiile corpului sau membrelor 
se îndoaie) reprezintă senzualitate. Sărutul pe suprafeţele de extensie 
ale articulaţiilor sugerează  tandrețe. Sărutul hainelor sau 
extremităților semnifică umilință, subordonare (chiar și în cuplu). 

De ce unii dintre oameni închid ochii în timp ce se sărută? Se 
pare că, deşi ar avea ce să vadă, distanţa socială prea mică este contra 


unei astfel de apropieri, mai ales dacă distanta socială este formată 
înainte de deprinderea sărutului. Cum ajunge sărutul să se degradeze, 
astfel încât cei trecuţi de o anumită vârstă nu se mai sărută? Probabil 
din cauza degradării trupului în ansamblul său... La urma urmei, ca toți 
copiii, şi adulţii ar vrea să simtă un gust plăcut... 

Ţineţi cont de axiologie 

Neștiind că axiologia este ştiinţa care se ocupă cu determinarea 
valorilor în toate laturile vieţii sociale, foarte mulți oameni deţin totuși 
propria scală a valorilor bine conturată. Valorile pur materiale sunt 
doar o categorie din marea diversitate de valori cu care gândirea 
umană operează pentru a-și ierarhiza, motiva și pune în acord 
activitățile. 

Pentru un om obișnuit, valoarea reprezintă un atribut al unei 
anume entități, recunoscut în mod repetat în raport cu calitățile altor 
entități concurenţe; de obicei, valoarea este valabilă și pentru alte 
persoane și capătă importanţă doar în situaţii care sunt conștientizate. 

Spre deosebire de membrii unei societăți de furnici, pentru care 
valorile sunt unanime și ierarhizate prin instinct, indivizii speciei 
umane prezintă mari diferenţe ațâț între ei, cât şi între* culturile din 
care fac parte, în ce privește determinarea valorilor. Astfel, un ciob de 
sticlă sau o mărgeluță poate avea o importanţă foarte mare pentru un 
copil de patru ani şi poate fi nulă pentru un diplomat. Tot în același 
mod, o piatră găurită poate avea o valoare de schimb mare la unele 
popoare africane şi o valoare de schimb nulă la europeni. De aceea, 
pentru ca valorile individuale să devină valori universale, oamenii au 
făcut schimb cu acel ceva care apare mai rar, în cantități insuficiente şi 
cu calități constante, care este recunoscut ca valoare pentru mai mulți 
indivizi. Pe vremea aceea, valoros era ceva care satisfăcea o nevoie 
umană. Oamenii au convenit să atribuie valoare de schimb întâi 
alimentelor, armelor, sclavilor. Cu timpul, valorile s-au depărtat de 
uzanţa directă. Ele au devenit aur, bani, informaţie și reprezintă astăzi 
nevoi umane secundare sau terțiare. 

Folosind metoda lui Maslow, care ierarhizează nevoile umane 
pornind de la cele de subzistență, apoi cele de securitate, apartenență 
şi terminând cu cele de auto-împlinire socială, se poate imagina o 
piramidă a valorilor umane care pot satisface aceste nevoi. 

Înțelegerea ierarhiei valorilor pentru partenerii noştri de viață 
este importantă pentru a avea un comportament empatic (de 


transpunere în situaţia celuilalt). Astfel, va trebui să ținem cont de 
piramida lui Maslow la momentul respectiv, ca și de cultura din care 
face parte. 

O caracteristică axiologică a individului este că el luptă 
permanent pentru a acumula, a conserva şi a impune propriile valori. 
De aceea, omul este un animal predispus la conflicte și soluționarea lor 
nu este posibilă decât dacă el, făcând uz de empatie, identifică şi 
respectă valorile celorlalți membri ai speciei. Foarte adesea, 
convențiile asupra valorilor, fiind stabilite istoric, rămân inutile în fața 
unor situaţii delicate. Diploma universitară sau banii, deși valoroase 
prin convenție, pot fi lipsite de importanţă pentru un adolescent 
care-și doreşte libertatea de a alerga prin ploaie cu iubita lui... 

Înjurături şi blesteme 

Aproape întotdeauna, cel care vizitează o țară străină este tentat 
să afle, mai devreme sau mai târziu, care sunt înjurăturile specifice 
comunității respective. De cele mai multe ori nu este vorba despre o 
simplă documentare transculturală, ci se pare că cel în cauză simte că 
trebuie să fie avizat în situațţiila în care ar putea fi ținta vreunui afect 
negativ. Afectul negativ este manifestarea complexă a unor emoții care 
sunt însoţite de mimică sugestivă și de atitudini corporale cum ar fi 
aplecarea înainte, a corpului, depărtarea mâinilor de trunchi, sprijinul 
ferm pe picioare. 

Înjurăturile nu au apărut degeaba în lumea noastră. Ele fac bine 
ațâţ celui care înjură, cât şi celui înjurat, oricât de ciudat ar părea. lată, 
pe scurt, câteva dintre funcţiile psihosociale ale înjurăturilor: 

Funcţia de delimitare a teritoriului şi distanțelor este cea mai 
veche dintre funcţiile înjurăturii. Atunci când se înjură, țigăncile recurg 
adesea la scuipat; ele ştiu că există o distanță minimă care odată 
depăşită te expune riscului de a fi scuipat. A fi scuipat înseamnă a fi 
marcat cu un invectiv fizic, ireversibil pentru o perioadă lungă de timp. 
Este consecința cea mai clară a încălcării teritoriului cuiva. Tot în 
această funcție se încadrează și includerea sintagmei Du-te... O astfel 
de exprimare a înjurăturii înseamnă de fapt dorinţa celui care înjură 
de a elimina din câmpul social pe cel înjurat, din diverse motive: 
pentru că nu acceptă o replică de la el, pentru că vrea să-i anuleze 
superioritatea, păntru că vrea să micșoreze numărul concurenţilor 
într-un grup etc. 

Funcţia de simbolizare a războiului este la rândul ei o funcţie 


veche, care vreme îndelungată a protejat micro-grupurile sociale de o 
exterminare reciprocă. Chiar şi în ziua de astăzi, unele triburi din 
Africa de sud-vest recurg la înjurături atunci când sunt pe punctul de a 
avea un conflict armat. Războinicii stau faţă în faţă și deleagă pe unul 
dintre ei să se înjure cu reprezentantul celorlanți până când unul 
cedează, recunoscându-se lipsit de inspiraţie. Echipa de rugby a Noii 
Zeelande recurge la un ritual asemănător înaintea fiecărui meci; 
jucătorii se așază în flanc şi încep să gesticuleze și să profereze la 
adresa adversarilor vechi înjurături preluate din cultura aborigenilor. 
De altfel, sportul este și el un simbol al războiului, caracteristic mai 
ales bărbaţilor, în virtutea genei agresivității pe care ei o poartă 
undeva, în cromozomul Y. 

Funcția de catharsis este folosită pe măsură ce individul 
înaintează în vârstă și observă că tensiunile agresive interne se cer a fi 
scoase în afară pe alte căi decât cele fizice. La început, copiii îşi 
exprimă furia trântind sau distrugând obiecte cu semnificație afectivă. 
Apoi ei inventează înjurături proprii cum ar fi Na., Uite așa! etc. Când 
auziți pe cineva că înjură sacadat, oarecum muzical şi folosind ironia, 
consideraţi înjurătura ca fiind un mijloc de descărcare şi nu o 
agresivitate. Dacă vă înjură de mamă, de bună seamă vă veţi supăra 
tare, pentru că s-a ajuns la înjurătura supremă. Aceasta este o trecere 
între înjurătură și blestem. Este un atac la adresa premiselor 
existenţiale, fără de care nu poți trăi. 

Blestemul este un atac existenţial cu efecte ireversibile, ațâț 
pentru autor cât şi pentru destinatar. Cel care proferează blestemul 
simte că nu-l mai poate întoarce și deşi la început este satisfăcut de 
aceasta, sfârşeşte aproape întotdeauna printr-un sentiment de 
vinovăţie. Pentru ca blestemul să aibă acces la destinul cuiva, se face 
apel de obicei la o instanță pe măsură, cum este divinitatea. Dar nu 
numai Dumnezeu a avut această capacitate, ci și (de exemplu) 
serviciile de securitate. lată de ce, dacă înjurătura este normală, 
blestemul este contraindicat, așa cum este și magia neagră. El nu este 
pentru oameni. 

Disimularea şi simularea în diferite împrejurări ale vieţii 
cotidiene, multe persoane fac eforturi de a ascunde existența unei 
emoții, trăiri, sentimente, situaţii etc; deşi acestea fac parte din 
realitatea internă, ele se află în conflict aparent cu interesele de 
moment ale persoanei. Aceasta este disimularea: un ansamblu 


comportamental care se perfecționează odată cu câştigarea unor 
deprinderi sociale şi de comunicare de mare fineţe. 

Şi totuşi, unele detalii deşi mai mare finețe pot sugera 
interlocutorului că cel în cauză disimulează. El este cel care are 
inițiativa verbalizării: va găsi rapid un subiect de discuţie cât mai 
îndepărtat de subiectul disimulat; când disimulantul are un oarecare 
infantilism afectiv (ceea ce nu înseamnă neapărat că este mai prostuţ), 
el poate începe chiar cu contrariul subiectului disimulării. Exemplul 
clasic şi extrem este următorul: Gigei sparge o cană şi, înainte ca mama 
să observe cana spartă, spune: Să știi că n-am spart nimic! 

Cu toţii cunoaștem fata celui care ascunde ceva. Dar de multe ori 
fața este bine strunită de proprietarul ei și atunci trebuie să acordăm 
atenție discursului verbal; vom găsi mult prea multe cuvinte de genul: 
nimic, nimeni, nu, ce este, să ştii etc, plasate mai ales ca introducere la 
o divagaţie care nu fusese cerută de interlocutor. Disimularea nu este 
neapărat o minciună; ea este un mecanism de luptă defensivă cu o 
realitate care se impune prin evidente. Când persoana disimulantă este 
mai creativă şi cu oarecare capacități empatice, ea va începe să 
vorbească exact despre subiectul de disimulat, punându-l însă pe 
seama altei persoane; Gigei aleargă la mama și-i spune: Cred că cineva 
a spart adineauri o cană... 

Simularea are caracteristici total diferite; simulantul se luptă să 
convingă pe interlocutor de existența a ceva care de fapt nu există. El 
va începe prin a, studia arenf slăbiciunile, preferinţele, limitele 
interlocutorului său...< încerca să-i intre în voie. Politicienii care vor să 
convingă auditoriul de existența unor realizări își încep discursul 
vorbind despre auditor. Ei vor face un ocol larg în jurul subiectului și 
după ce vor da cât mai puţine amănunte verificabile despre el, vor 
sfârşi prin a vorbi despre propria persoană. Discursul este plin de 
apelative, de cuvinte de legătură flancate de pauze; dacă sunt întrebaţi 
la subiect, simulanţii nu vor spune că se așteptau la întrebare, cu 
scopul de a transforma aceasta în capital de credibilitate. 

Atitudinea corectă față de simulare şi disimulare nu trebuie să 
fie una de demascare, ci una de negociere; adesea, chiar dacă nu 
sunteţi sigur că aveţi de-a face cu ele, negocierea va face situația mai 
uşoară pentru ambele părți. Ațâț simulantul cât și disimulantul vor fi 
bucuroși să lase de la ei dacă nu sunt atacați la persoană... 

Adaptarea, mereu o problemă 


V-aţi schimbat domiciliul; aveţi un nou loc de muncă; aţi 
divorţat; vă aflaţi în vizită într-o țară străină; v-aţi pensionat; ați 
constatat că ați îmbătrânit; vi s-a născut un frate; ş-a schimbat regimul 
politic... Astfel de modificări de natură durabilă sau ireversibilă sunt 
capabile să vă afecteze echilibrul psihic; ele acționează prin 
contrarierea a ceea ce mintea dumneavoastră cunoștea deja. 
Confruntată cu o prea mare și prea îndelungată noutate, mințea umană 
nu mai este încântată să cunoască; ea face paşi înapoi, se închide sau 
deschide agresiunii. 

Pornind de la simpla mutare a dulapului într-o cameră și până la 
emigrarea în Germania, paleta de schimbări frapante este bogată în 
viaţa unui om. El încearcă să se schimbe la rândul lui, dar adesea se 
schimbă în rău. Anxietatea este o manifestare frecventă la persoane 
confruntate cu schimbări de mediu; cel în cauză este iritabil, atent la 
detalii nesemnificative din mediu și nu are stare. Oamenii din jur îl 
întreabă: Ce e cu tine? iar el nu are un răspuns. 

Persoanele care prezintă sindrom autist intră în panică la 
simpla schimbare a unei cute de perdea. Popoarele ale căror orânduiri 
s-au schimbat îşi văd viitorul întunecat, creează mai puţin, par lipsite 
de umor. Populaţia devine suspicioasă la noutăţi, este nemulțumită, nu 
găseşte soluţii logice la probleme relativ simple. Depresia poate fi o 
altă expresie a dezadaptării; o persoană sănătoasă deprimată fără un 
motiv aparent are probabil o schimbare nedorită în viață. Ea se 
autoînvinovățește, este pesimistă în toate, plânge uşor. 

Tulburările de comportament pot fi şi ele expresia unei 
dezadaptări. Un adolescent aflat într-o situație schimbată durabil va 
deveni obraznic, bătăuș, lipsit de tact - așa cum devin toţi adolescenţii 
din cauza revoluţiei din viața lor biologică și socială. Popoarele devin și 
ele arogante, înclinate la vandalism, imorale și nelegiuite atunci când 
parcurg schimbări cu adevărat revoluţionare... 

Știu că paralela între popoare şi personalități umane poate să 
intrige; după părerea mea, popoarele au o evoluție marcată de 
temperamente naționale, de viteza de maturizare, de schimbările de 
mediu. Este normal ca naţiunile să reacționeze ca oamenii, din moment 
ce sunt formate din oameni... Problema e că pe cât de puțin previzibilă 
e reacția unui om, pe atât de imprevizibilă este reacția unei naţiuni la 
schimbările din viaţa ei. 

Abstinenţa, arta amânării 


După ce copilul învață să amâne o plăcere, el învață să dedice o 
astfel de amânare unei plăceri superioare. Mai întâi, plăcerea 
superioară este exterioară copilului, fiind de exemplu localizată în 
persoana mamei. De dragul unei plăceri a mamei, copilul renunță 
pentru un timp la una din plăcerile sale. El poate merge până acolo 
încât, dacă nu vede expresia unei plăceri pe faţa mamei sale, simte o 
indispoziție profundă și poate plânge aparent inexplicabil. Mai târziu, 
plăcerea de tip exterior este asimilată în perioada în care eul copilului 
dezvoltă un alter ego, astfel încât în aceeași persoană să poată 
funcționa două personalități. 

Abstinenţa propriu-zisă devine posibilă atunci când individul îşi 
poate impune renunțarea sau amânarea, din motive interne. Prin 
relaționarea socială, aceste motive se diversifică și se depărtează de 
puritatea și simplitatea celor din copilărie. Astfel, unul dintre motivele 
abstinenţei la adult este vinovăția. Adultul simte nevoia unui revers al 
plăcerii, mai ales atunci când plăcerea survine în exces. Cum în zilele 
noastre plăcerea în exce-şi a devenit o valoare, oamenii simt din ce în 
ce mai des nevoia abstinenţei ca autopedepsire (penitența). 

Un alt motiv de abstinenţă la adult este acumularea capitalului 
moral. Se crede în general că cel abstinent este mai puternic și că el va 
primi o recompensă pe măsură. Cultivând abstinenta pe Pământ, 
religia promite o serie de plăceri în viața de apoi. Cu alte cuvinte, 
credincioşii amână plăcerile lumești, tot de dragul unor plăceri 
personale în viața de apoi. Este confirmat astfel principiul conform 
căruia majoritatea oamenilor nu pot renunţa la o plăcere fără a pune o 
alta în loc. Acest principiu este folosit și în psihoterapie pentru 
tratarea sindromului de abstinenţă. 

lată câteva tehnici de dobândire a abstinenţei, în primul rând 
recurgerea la izolare. Principala condiţie a abstinentei este capacitatea 
de a te confrunta cu tentaţia. Astfel, cea mai scurtă cale pentru a face 
față tentaţiilor exterioare este lipsa contactului direct cu ele. În acest 
mod cresc însă tentațţiile interne. Este ceea ce creștinismul numeşte a 
păcătui cu gândul. A evita păcatul cu gândul este una din cele mai 
redutabile predispoziţii la obsesie. O altă tehnică este umilirea propriei 
plăceri, în acest fel, ceea ce era plăcut poate devenii inutil şi chiar 
neplăcut. Pe această tehnică se bazează tratamentul alcoolismului cu 
disulfiram. Aceasta este o substanţă care, în combinaţie cu alcoolul din 
organism produce formaldehida, o substanță a cărei prezență este 


foarte neplăcută pentru alcoolic. Tehnica cea mai apropiată de 
adevărata abstinenţă este de fapt o întoarcere la tehnica din copilărie. 
Ea presupune a dedica sacrificarea plăcerilor tale unei persoane sau 
unei instanțe care merită. Este evitată astfel transformarea unor 
plăceri în alte plăceri. 


De ce rezistă femeile mai uşor la abstinenta? în general, pentru 
că ele sunt înzestrate cu o mai mare rezistență la durere; tot astfel, 
femeile rezistă mai uşor şi la frustrări (cum ar fi de exemplu lipsa 
plăcerilor imediate) fără să se teamă de consecințe. Dăunează 
abstinenţa cu ceva? Nu, dacă cel în cauză este pregătit pentru așa ceva. 
Cu alte cuvinte, pentru a fi abstinent trebuie să poți. 

Adulterul pe bani în toate timpurile, pe toate meleagurile, 
femeile (ca să nu mai vorbim despre bărbați) şi-au înşelat partenerii. 
Pentru a explica un astfel de comportament, atât ele, cât și partenerii 
lor - pe care îi vom numi mai simplu soți - au căutat explicaţii. 
Explicaţiile găsite nu reflectă numai nevoi cognitive ale celor 
confruntați cu adulterul, ci au și un substrat afectiv, legat de nevoia 
femeii de a face față vinovăţiei. lată câteva dintre aceste explicații 
justificări: 

Găseşte la celălalt ce nu-i oferă soțul 

Aceasta este ce mai răspândită, cea care este aparent logică, cea 
mai justificativă dintre explicaţii. Și totuși nu este chiar așa: dacă 
pentru bărbați aproape întotdeauna o parteneră nouă este mai 
atrăgătoare decât partenera actuală, pențin majoritatea femeilor 
această atracţie este contracarată de nevoia de stabilitate şi garanţie. 

I 

Repară o greşeală a tinereții 

Unele femei tinere (sub vârsta de 30) simt că au trecut prin 
multe în viață. Și chiar așa şi este, din moment ce relatează întâmplări 
incredibil de dramatice și de numeroase din viaţa lor erotică. Ajungând 
la o maturitate care să le permită comparațţia și luarea unor decizii 
autonome, ele scindează propria personalitate în două părți istorice: 
cea care a fost și cea care trebuia să fie. Cea care trebuia să fie recurge 
la adulter, iar cea care a fost pretinde că adulterul nu există. 

Nu ştie ce face 

Cam aşa spun unii bărbaţi, adică aceia care cred că femeia este 
incapabilă să ia decizii. Ei nu cred la început că femeia lor este capabilă 


să-i înșele, iar când ea le aruncă aceasta în față, cred că acest accident 
s-a datorat abilității celuilalt bărbat. Cu toate acestea, ei nu ezită să o 
pedepsească tot pe ea. De cele mai multe ori, chiar dacă este sedusă de 
amant, femeia simte ce face. Printre lacrimile vinovăţiei, există și 
rațiuni puternice: raţiunile acelei femei care așa trebuia să fie. 

Se răzbună pentru adulterul soțului 

Acesta este apanajul acelor femei care și-au dorit (mai mult sau 
mai puţin conștient) să fie bărbați: Crezi că eu nu pot să te înșel? De 
multe ori, adulterul soțului există doar în imaginaţia femeiişi atunci 
este cu atât mai redutabil, cu cât adulterului i se atribuie raţiuni din 
mințea ei, adică cele mai redutabile cu putinţă. 

Are nevoie de confirmare 

Toate persoanele care trec de adolescentă vor avea nevoie în 
fiecare zi să li se spună că sunt apreciate, că sunt alese dintre alte 
persoane de-o seamă. Şi cum cel cu care trăiești o face tot mai rar, este 
justificat să vânezi priviri, complimente, timp din partea altora. Nu 
degeaba multe femei reproşează soțului că le înșală pentru că face 
complimente altei femei. 

Din iubire pentru soț 

Unele femei tinere spun: îi iubesc pe amândoi; simt că în inima 
mea încap doi oameni; sunt atât de diferiţi, şi totuși nu pot renunţa la 
niciunul. Aceasta este imaturitate afectivă, asemănătoare iubirii unei 
fetițe pentru mai multe păpuşi deodată. 

Pentru bani 

Tot mai des, în condiţiile economice actuale, femeile ţinere care 
au un partener stabil cedează unui ah partener care foloseşte 
atributele materiale pentru a le atrage. Oricât de imorale ar fi ele, 
aceste atribute fac parte din tabloul bărbatului perfect (înalt, inteligent, 
hotărât, cu bani). Tinerele respective se justifică prin a spune că nu le 
interesează aşa de mult persoana aceea, deși este un om bun, tolerant, 
generos. Ele trăiesc cu convingerea că acei bani li se cuvin de drept, 
pentru că i-au aşteptat prea mult. 

Este specia umană monogamă? Viața erotica a omului se 
desfășoară, e adevărat, în doi. 

Dar puțini știu că undeva, între cei doi, există întotdeauna un al 
treilea - partenerul visat, într-un un cuplu de girafe partenerii pot să 
nu se gândească la un altul. Dar omul gândeşte și - mai mult decât 
orice - îşi imaginează. Alcătuit din părți ale actualului partener, 


amantul stă cu capul în jos în imaginaţia femeii, dându-i impresia clară 
de inedit, de romantic, de convingător. Nu, specia umană nu este 
monogamă... 

Reacţii în fața catastrofei 

Aflaţi în fața unei acute și ireversibile schimbări a mediului 
intern sau extern, oamenii au reacții tipice; cu atât mai tipice, cu cât ele 
sunt mai simplificate, mai arhaice. Catastrofele (aici este vorba de 
catastrofele din relaţia psihic-mediu) nu au întotdeauna cauze externe. 
O catastrofă este și deducerea îmbolnăvirii incurabile, constatarea 
propriei urâţenii, falimentul social etc. 

Perceperea catastrofelor are loc diferit, la diferite vârste, pentru 
că valoarea și semnificația fenomenelor sunt altele. Astfel, pentru un 
copil aflat într-un supermagazin cu părinţii, dispariţia lor din câmpul 
său vizual este o catastrofă; pentru părinți poate să nu fie. Pentru un 
adolescent, un minut de ironizare din partea colegilor poate fi o 
catastrofă demnă de suicid, în timp ce pentru adulţi este un nou prilej 
de ironizare. La un bătrân, pierderea averii poate fi catastrofa capitală, 
pe când unui tânăr poate să nu-i pese. 

Imobilitatea este prima reacție în fața catastrofei. Oamenii se 
crispează, reduc la minim intensitatea activității şi așteaptă 
autolimitarea acesteia; dacă evenimentele escaladează, pot intra în 
acțiune diferitele mecanisme de autoconservare, adesea iraționale 
(cum ar fi săritul pe fereastră în timpul cutremurelor). 

Aflat în mijlocul unor evenimente catastrofale, omul suferă de o 
îngustare a câmpului conștiinței; atenția devine vâscoasă, atașată unui 
punct care simbolizează stabilitatea. Intră în funcțiune ritualurile de 
control simbolic al catastrofei: se apelează în mod repetat la divinitate, 
la vechi simboluri de protecție (Mamă! Vreau acasă! etc) şi la primul 
stil de limbaj care a fost învăţat. 

A te descurca în fața unei catastrofe cere două lucruri: o 
structură a personalităţii cât mai sumară (fericiţi cei săraci cu duhul...) 
şi un exercițiu prin stil de viață expus, activ, aventuros. 

Psihicul uman este (din fericire pentru el) pregătit să nege 
existența unei catastrofe care este iminentă sau tocmai s-a petrecut. 
Aşa pot fi explicate aparent inexplicabilele lipsuri în prevenirea 
majorității catastrofelor. Cu cât persoana respectivă este mai încărcată 
de răspundere, cu ațâț negarea probabilității catastrofei şi lipsa 
precauţiilor sunt mai evidente. Acest fenomen nu denotă 


iresponsabilitate sau o lipsă de motivaţie politică, ci un fapt de natură 
psihologică... 

Pentru a preveni astfel de evenimente, eventualitatea 
catastrofei trebuie normalizată. Aceasta se face prin eliminarea 
supradimensionarii catastrofelor în media şi în artă; prin evitarea 
superlativelor în comunicarea curentă; prin abordarea pozitivă şi chiar 
umoristică a evenimentelor și amenințărilor. 

Catastrofa este parte inevitabilă a vieţii, pentru că ea reprezintă 
o revoluţie, uneori necesară evoluţiei; negarea eventualităţii ei este cea 
mai proastă protecție posibilă; trecerea prin ea lasă întotdeauna urme, 
dar traumele acestea sunt șanse pentru a debuta în alte planuri. 

Puterea concluziei 

Deci este un cuvânt frecvent folosit astăzi; este chiar un tic 
verbal, dacă stăm să numărăm de câte ori îl folosesc unii oameni, chiar 
la începutul unei fraze, când este clar că nu se impune încă tragerea 
unei concluzii. 

Pe mine mă preocupă însă nu corectitudinea lingvistică a 
folosirii lui deci, ci motivația psihologică a utilizării lui prea frecvente. 
Deci să începem: 

Se poate observa cu ușurință faptul că deci este rar folosit 
pentru a încheia sintetic o discuţie sau un raționament. El este mult 
mai utilizat pentru a continua discuția sau raționamentul, după ce a 
fost făcut un fel de șubtotal a ceea ce a fost acumulat ca informaţie. 
Aceasta este și un proces necesar memorării. Pare a fi mult mai 
important ceea ce urmează a fi spus sau raționat, decât ceea ce a fost 
spus sau gândit. Și aceasta pentru că ceea ce urmează este cauza unei 
eventuale satisfacţii, pe când ceea ce a fost este cel puţin şi cauza unei 
dezamăgiri a aşteptărilor. 

Cu alte cuvinte, un individ care are deja o personalitate capabilă 
de a se exprima în opinii, va acorda mai mută importanţă concluziilor 
preliminarii decât celor finale; concluziile finale sunt încă ceva de 
domeniul absolutului, iar omul nu a reușit încă să administreze 
absolutul, deşi abstractizarea este astăzi o metodă accesibilă 
intelectului mediu. 

Are omul nevoie de concluzii? Se pare că fără a concluziona din 
când în când, nici procesul gândirii, nici cel al comunicării și nici 
relaționarea nu pot funcționa, în raționament, punctul de plecare este 
axioma; ea este o informaţie data, necontestabilă, cu care operează 


pentru a se trage o concluzie preliminară. Această concluzie este 
valoarea cu care psihicul se joacă în continuare, prin descoperirea 
alternativelor, a soluţiilor, a verificării şi corectării, în privința 
comunicării, concluzia este cea care oferă vorbitorului posibilitatea de 
a sublinia afectiv ceea ce vrea să impună, iar interlocutorului îi permite 
să sistematizeze ceea ce a auzit, pentru a concluziona apoi că a înțeles, 
în privința relaţionării interpersonale, concluzia face posibilă 
clasificarea persoanelor și alcătuirea unei imagini complete despre o 
persoană, sub forma părerii despre X. 

De mare importanţă în relaţiile interumane este capacitatea 
individului de a face din concluzie ceva temporar, reversibil şi 
contestabil. Cel care rămâne la concluzia lui şi nu găsește calea de a 
trage alte concluzii atunci când survine o informaţie. În plus, este o 
persoană cu gândire de tip algoritmic, rigidă, malefică. Este bine 
cunoscut exemplul poliţistului care interpretează legea după 
algoritmul pe care l-a învăţat cândva, fără să mai poată adapta această 
interpretare la o situaţie sau o persoană diferită, pentru că a schimba 
concluzia îi dă senzația de incorectitudine, slăbiciune şi chiar 
anxietate. 

Uneori, concluzia are o apariție ciudată în mintea omului; de 
exemplu, ea pare că se impune. Când o persoană are această senzație, 
ea riscă să fie afectată de obsesie, iar - dacă ceea ce se impune este 
concluzie plus decizie - efectele asupra unei persoane în cauză sunt 
negative, pentru că au şanse mici de a fi în concordantă cu mediul (din 
care fac parte şi celelalte persoane). Ba mai mult, o concluzie poate să 
se autoimpună prin asimilarea ca axiome a unor percepții fără suport 
real (așa sunt halucinațiile). Atunci putem avea de-a face cu 
schizofrenia... 

Cunoașterea erotică 

Când descoperă că au organe genitale, copii se află deja la un 
grad de „măiestrie hedonică”, adică știu deja multe despre dobândirea 
plăcerii. Așa se face că băieţii ajung să aibă mici erecții provocate iar 
fetiţele foarte tinere (de unu - trei ani) par chiar să ajungă la mici 
orgasme, în cadrul unei „tulburări psihice” numite ipsaţie, care-i sperie 
pe părinţi: pentru mai multe minute, ele își freacă coapsele, își 
încordează fesele și deodată se înroșesc, dau ochii peste cap și 
transpiră abundent. 

Mai târziu, elevii din clasele V - VIII se separă pe sexe; ei se 


studiază de la distanţă, se ironizează şi încearcă să facă repetiții erotice 
cu prieteni de același sex. Fetele se țin de mână, se sărută, îşi fac 
cadouri și chiar curte; băieții se examinează, povestesc aventuri 
imaginare şi se încurajează în a se masturba. 

La un moment dat, felețe din clasele VII - IX ajung șa se 
îndrăgostească de colegi de clasă. De fapt nu e vorba de dragoste, ci de 
o altă formă de cunoaștere, mai puţin academică. Fetele caută ochii 
băieţilor; vor să intre în vorbă cu ei, dar cum băieţii sunt în urma lor cu 
dezvoltarea erotică, ele au de suferit din cauza așa-zisei timidităţi a 
colegilor. 

Tipic pentru natura cognitivă a iubirii lor, fetele încep să caute 
detalii despre persoana iubită: câți ani are, unde stă, ce fraţi are, dacă 
mai are o prietenă etc. Apoi se poate întâmpla ca, nemulțumite de 
infantilismul colegilor, fețele să caute (sau să accepte) compania unor 
bărbați în toată firea. Acest lucru este cu atât mai probabil cu cât ele au 
fost mai marcate de personalitatea tatălui lor. Dacă ajung să facă 
dragoste, o fac pentru că sunt curioase să știe dacă este așa cum 
fuseseră informate sau cum visaseră ele, sau pentru că șantajul la care 
sunt supuse este o formă de cunoaștere a puterilor partenerei. Feţele 
ceva mai mici se pot lansa într-un joc al testării limitelor şi pot ajunge 
(fără să poată controla acest lucru) până la sex. De-abia mai târziu, 
dacă se produce un ataşament și este căpătată o experienţă. de viaţa, 
fețele ar putea să accepte sexul din milă sau din disperare. 

T 

Pentru băieți, cunoaștera erotică este foarte şovăielnică: dacă o 
făt? se apropie hotărâtă de el, băiatul de 14 - 18 ani face adesea un pas 
înapoi. El visează femei, dar pentru că i se par complexe, visează acele 
părți pe care le consideră esenţiale. Fetele sunt pentru băieții tineri tot 
femei și cunoaşterea lor se face mai degrabă prin incidente decât prin 
planurile de acțiune. Mai târziu, bărbatul cu experienţă sexuală va avea 
din ce în ce mai multă nevoie de confirmări ale propriilor capacități 
erotice. Parte importantă a cunoașterii de sine, această confirmare îl 
face să spună că are nevoie să cunoască noi femei; de multe ori nu 
sexul îl interesează cel mai mult, ci cucerirea unei femei necunoscute. 

Ambianta de noutate joacă un rol important în cunoaștere 
erotică; din sutele de scrisori pe care le primesc la o emisiune pentru 
tineret, aproape un sfert vorbesc despre cum s-au cunoscut doi tineri 
în locuri precum la tară, la bunici. Nu faptul că au scăpat de sub 


controlul părinţilor este factorul favorizant, ci noutatea unei ambianţe 
care este în același timp securizantă. Multe fete absolvente de liceu 
(dar și mulți băieţi) îşi promit că vor începe viața sexuală imediat ce 
vor intra la facultate. Este un mediu nou. care conferă legitimitate, prin 
faptul că studenţia este considerată un amestec de libertate şi 
cunoaștere... 

Fără frumuseţea și atractivitatea sa cognitivă, sexul nu ar putea 
deveni niciodată erotism. Oamenii nu pot fi opriți din acest proces, 
pentru că ei au continuă nevoie de cunoaștere. De aceea, ei par a avea 
un instinct sexual continuu activ... 

Demisia 

Nu mă refer aici la demisie ca act oficial în scris, ci la acel 
comportament (demisiv) al unei persoane care nu mai găsește 
suficienta motivație să continue cu consecvență o activitate 
programată. Există o demisie școlară la elevul care nu numai că 
chiuleşte, dar o rupe total cu școală, considerând-o demodată, ieftină, 
inutilă sau copleșitoare, tiranică, intangibilă. Apoi există demisia 
tânărului în fața regulilor și instituţiilor sociale. A întoarce spatele unui 
sistem, cu toate valorile şi responsabilităţile lui înseamnă curaj și, de 
multe ori, o situaţie de criză a personalității. Individul demisionează 
pentru că cedează în fața inflexibilității unui sistem din care făcea 
parte, nu pentru că orgoliul său de personalitate puternică îi permitea 
acest lucru... 

Un lucru important pentru interesele demisionarului este 
existența unei alternative la ceea ce constituie subiectul demisiei. 
Poate că este bine să demisionezi dintr-un loc în care nu se mai poate 
dar este important să ştii dinainte încotro te vei îndrepta. Astfel, actul 
demisiei poate fi o consecinţă a unei opțiuni, nu a unei pulsiuni. 

A devenit din ce în ce mai frecventă, din păcate, scena de 
demisie de tip compulsiv, cu fundament emoțional, în urma unei 
simple discuţii de ordin tehnic poate ieşi la iveală un conflict trenanț 
care fusese întreținut de probleme afective ale grupului, ale 
anturajului. Este lesne de înțeles că demisia predominant 
fundamentată afectiv este foarte des întâlnită la echipele de lucru care 
au fost constituite sau întreținute pe criterii afective. Pentru astfel de 
echipe, demisia unuia dintre membri perturbă mult activitatea globală, 
pentru că în primul rând demisionarul își doreşte o astfel de 
perturbare. Dorinţa ca echipa lăsată în urmă să funcționeze mai prost 


după plecarea sa o are şi demisionarul cu motivații tehnice - acela care 
demisionează în virtutea principiului lui Peter, prin atingerea 
propriului nivel de incompetență; dar în cazul acestuia, demisia nu 
este îndreptată împotriva persoanelor, ci împotriva unor proiecte 
comune. 

De multe ori cel în cauză mai întâi spune că o să demisioneze și 
de-abia apoi se hotărăște asupra demisiei. De fapt demisionarul 
urmăreşte o confirmare a valorii lui în grup. El va putea reveni asupra 
demisiei şi chiar asupra ideii care a provocat demisia numai dacă va fi 
în prealabil confirmat în valorile pe care el le recunoaște, în minţea 
demisionarului, demisia este ceva absolut; nu este recomandabil să se 
discute folosind cuvântul demisie şi nici despre pretextul demisiei. 
Dacă doriţi să se revină asupra demisiei, trebuie să vorbiţi despre locul 
demisionarului în grup, despre valorile care au fost câștigate împreună 
cu el, precum și despre cum ar putea fi înlocuit dacă ar avea loco 
eventuală plecare sau pierdere a persoanei respective. 

Pentru ca demisia să fie înlocuită de o încheiere amiabilă a unui 
contract, este nevoie ca din timp, în mediul respectiv asupra emoțiilor 
să primeze nişte reguli individual acceptate. 


Dublă personalitate 

Când, pe la doi - trei ani, copilul învaţă să folosească frazele cu 
conţinut reflexiv, el deține deja capacitatea psihică de a trage concluzii, 
iar funcţia reflexivă poate fi transmisă în cuvinte. Copilul nu va mai 
spune Arde! ci M-am ars! în această perioadă este în plină glorie 
imitația. Acest mecanism de învăţare nu se mai limitează la imitarea 
mimică și a gesturilor, ci apare şi în comunicarea verbală. Așa se 
explică de ce copiii încep să miște buzele când un adult vorbește ceva 
familiar, iar frazele reținute cu plăcere sunt folosite ulterior în 
contexte care poate n-au nicio legătură cu acele cuvinte, în virtutea 
aceleiași imitații, cel mic începe să raționeze în fraze şi noţiuni 
preluate de la cei mari, așa cum îi sunt ele adresate, la persoana a doua. 

Între Arde! şi Ce m-am ars! există stadiul Vezi că te-ai ars? în 
acest stadiu, în mintea copilului se formează o instanţă cu care se 
poate purta un dialog. La început, acea instanță este un adult 
semnificativ, urmând ca acesta să fie înlocuit cu un alt eu”. 

Dedublarea eului este un mijloc necesar raţionării alternative: 
argumentele pot astfel să fie comparate cu contra-argumente, fără să 


mai fie necesară prezenţa altei persoane. Raționând, omul se îndoiește 
de prima concluzie prin purtarea unei rapide polemici interioare. 
Astfel, în funcție de situaţia la care este expusă, o persoană se poate 
comporta într-un fel sau într-un cu totul alt fel. 

Una dintre nevrozele din categoria isteriei este numită de către 
manualul psihiatric american DSM IV „nevroză prin iedublare”, alături 
de „nevroza prin conversie”. N înroza prin dedublarea personalităţii 
este foarte. recventă. Ea explică manifestările aparent simulate și 
spectaculoase ale unor persoane, cum ar fi: foarte landru cu unii și 
foarte intransigent cu alții; un om me iculos la serviciu și neglijent 
acasă; o persoană aparent san Moasă un timp și aparent bolnavă în alt 
timp etc. 

Astfel de aparenţe sunt explicabil? prin dubla personalitate de 
natură nevrotică doar dacă la cel în cauză s-a detectat un conflict 
intern care să ducă la o despărțire atât de clară a instanţelor psihice. 
La unele persoane, personalitatea dublă nu este datorată unui 
eveniment sau conflict intern, ci este o problemă de dezvoltare a 
personalităţii, greu de modificat. De o utilitate destul de mare în astfel 
de diferențieri poate fi hipnoza, care descoperă și modifică discret 
dublura ascunsă. Dedublarea personalităţii este o abilitate a celor mai 
talentaţi actori. Ei se pot transfigura în câteva minute de la un personaj 
convingător la alt personaj, la fel de convingător. De cele mai multe ori 
însă dubla personalitate este un mare. neajuns. Poate fi legată de 
probleme de identitate (nimeni nu ştie cine ești, nici măcar tu însuţi), 
la eşecuri de care te simți vinovat dar nu știi cum le-ai produs. 

Grave dedublări de personalitate sunt prezente uneori la 
bolnavii de schizofrenie. În acest caz, cele două instanţe sunt atât de 
deosebite, încât convieţuirea lor poate deveni imposibilă. Nici hipnoza, 
nici psihanaliza - atât de indicate în dedublările de tip nevrotic - nu 
ajută la nimic... 


Dreptul la intimitate 

Intimitatea este ceea ce omul nu vrea să se afle, deși toată lumea 
ştie că există. Este încă una dintre minciunile necesare bunelor 
maniere. Dar este totodată o condiţie din ce în ce mai importantă a 
vieții moderne, pentru că oamenii se simt din ce în ce mai înghesuiți în 
lume. 


Mergând cu un autobuz aglomerat poţi vedea că doi oameni 
forţaţi de împrejurare să stea nas în nas vor întoarce fata care încotro, 
încercând să se ignore. Plimbându-te pe lângă un bloc de locuinţe îţi 
poți imagina cum în zecile de cutii ale apartamentelor, oameni diferiți 
fac lucruri complet diferite în acelaşi moment. lar o pereche de tineri 
care se iubesc își vor spune cel puţin odată că-şi doresc să fie undeva, 
doar ei doi. 

Dreptul la intimitate, ceea ce în engleză se numește privacy, stă 
la baza celor mai civilizate practici dedicate omului. Când doreşti să 
oferi un serviciu (de exemplu să închiriezi un teren de tenis) va trebui 
să te gândeşti din timp la faptul că utilizatorul lui va vrea să nu se ştie 
prea multe despre cum foloseşte el acel serviciu; în cazul nostru, vei 
construi nişte vestiare, vei împrejmui terenul cu garduri mai puţin 
transparente, vei rezerva din timp terenul, vei grupa de-o parte 
terenurile pentru începători etc. 

Când se intenţionează o selectare de personal prin interviu, va fi 
important ca solicitanţii să fie programaţi cât mai flexibil, astfel încât 
să nu se studieze reciproc minute în şir, iar interviurile să se susțină de 
una, cel mult două persoane. 

Adevăratul simbol al intimității este perdeaua; ea permite 
luminii să pătrundă, poate fi înlăturată, dar fără ea de multe ori nu te 
simți în siguranță. Perdeaua trebuie să existe, chiar dacă persoana 
pare că nu are nevoie de ea. Rămâne la propria latitudine dacă 
perdeaua va fi dată la o parte sau nu. De aceea este important ca ceea 
ce va fi un loc public să aibă totuşi facilități pentru intimitate. Dacă 
aveți o funcție importantă nu înseamnă că aveți voie să ştiţi totul 
despre cei subordonați; este un abuz a obliga pe cineva să spună dacă 
este căsătorit, ce salariu are, cu ce persoane se află în relație, câte 
sarcini a avut etc. Dacă persoana nu doreşte să divulge astfel de 
informații, acest lucru nu trebuie folosit împotriva sa. 

Oamenii care au un handicap oarecare sunt primii care au 
nevoie de intimitate; viața lor este de multe ori grea, pentru că se simt 
singuri, ar vrea să fie băgaţi în seamă, dar nu vor ca handicapul lor să 
fie în centrul atenţiei. Dreptul de a fi un om obișnuit se suprapune aici 
dreptului de a fi cu tine însuți. 

Libido 

Acest termen, relativ puţin răspândit în exprimarea de zi cu zi, 


desemnează ceva care are mare importanţă în viața de zi cu zi. Acel 
ceva este o formă de energie pe care omul, spre deosebire de alte ființe 
terestre o poate conştientiza mult mai rar. Energia vitală, ceea ce 
englezii numesc uneori drive este o expresie a capacităţii unei vietăți 
de a rămâne orientată către starea optimă. Priviţi o pisică o zi întreagă 
şi veți vedea în comportamentul ei o pace, un ritm constant, o logică, o 
estetică, o fericire. Ceea ce face pe un animal să facă mai mult decât un 
gest de supravieţuire, este ceea ce face pe un copil să se joace cu un 
apetit de invidiat. 

Între opera „Banchetul” a lui Platon şi opera „Introducere în 
psihanaliză” a lui Freud au trecut aproape 1.000 de ani. Acești doi mari 
oameni au vorbit despre elanul vital ca despre esenţa vieţii umane. 
Freud a fost primul care a spus răspicat că libidoul este natura sexuală 
a vieţii. Când condiţiile externe și interne se apropie de optim, devine 
posibilă pulsiunea (imboldul) către mai mult. Primul mare instinct 
care se impune după ce instinctul de conservare este satisfăcut, este 
instinctul sexual. Freud a murit convins fiind că ceea ce fac oamenii în 
societate şi în viața intimă își are originea în sexualitatea latentă. 
Sexualitatea rămâne latență pentru că societatea impune oprimarea ei 
prin eforturi de amânare. Psihanaliza clasică spune că libidoul, ca 
pulsiune către viață, se opune pulsiunii către moarte. Așa-zisul instinct 
al morţii este cel care-l împinge pe individ să nu progreseze ci să 
rămână în inhibiție (sau să nu mai vrea să trăiască și, printr-o pulsiune, 
să se sinucidă). 

Specialiștii în bioenergie vor spune că ei cunosc trepte mult mai 
clare ale energiei vitale și că libidoul este o noţiune trivială, care nu-i 
ajută pe oameni cu nimic, în realitate, libidoul este indispensabil legat 
de plăcere, care nu întâmplător e legată de sexualitate. Plăcerea, ca și 
durerea, este prezentă la toate vârstele, cu intermitențe. Ea face ca 
viața să poată fi percepută prin contraste. Libidoul este punctul de 
plecare de la o plăcere oarecare către o plăcere nemaipomenită, în el 
stă 

natura de ființă nesătulă pe care o are omul. Atunci când 
libidoul este canalizat în principal către propria persoană, avem de-a 
face cu o pessonalitate narcisistă. Libidoul este dramatic scăzut în stări 
depresive şi exaltat în stări euforice. De câte ori un om se simte bine, el 
va aborda tema erotică sub forma unui apetit legitim, care nu ar trebui 


să fie aspru judecat; mult mai de judecat sunt cei care sunt inhibați 
decât cei care au un libido crescut. 

Drept încheiere, o recomandare importantă: nu confundați 
libidoul cu dorinţa de a avea un contact sexual; confundați-l cu însăși 
viața, în complexitatea ei... 

Dezorientări sexuale 

Multe, foarte multe dintre întâlnirile dintre oameni se află sub 
semnul sexualităţii. Nu fiindcă această latură a vieţii este obsedantă 
pentru ei, ci pentru că ea este şi punctul de plecare în viață și punctul 
ei culminant. Așa cum în viața convenţională există o mulțime de 
stiluri, moduri de a fi şi deviații, tot așa în viaţa sexuală există moduri 
de a fi, stiluri și deviații... 

Dintre parafilii (tulburări de orientare sexuală), prima care 
apare chiar în decursul evoluţiei unui copil normal este 
exihibiționismul. Imediat ce observă că el are un organ pe care îl poate 
manevra, băieţelul simte o plăcere în a-l expune. Peste acest episod 
năvălesc interdicțiile sociale și morale care dacă nu sunt raționalizate 
(adică integrate prin cunoaștere) vor ajunge să fie ignorate atunci când 
dorința sexuală este suficient de puternică iar realizarea ei - 
improbabilă. Așa se explică apariția plăcerii sexuale la tineri care se 
expun unor trecători care nu au acceptat a fi parteneri. Ea este 
practicată atât de băieții de prin parcuri, cât şi de fetele de după 
perdele insuficient trase... Cum una dintre perdelele insuficient trase 
este şi vestimentația, să fiu iertat dacă afirm că o bună parte din 
populaţia sănătoasă prezintă doze tolerabile din această deviaţie. 

Fetişismul este prezența pe o durată mai lungă de şase luni a 
atracției sexuale pentru obiecte aparținând eventualului partener. 
Aceste obiecte (cum ar fi lenjeria de corp, rujul, batista etc.) pot fi 
manevrate pentru obținerea satisfacției sexuale sau pot fi doar 
mesageri ai unei dorințe neîmpărtășițe. 

O relativ frecventă tulburare este frotteurismul, care constă în 
satisfacția sexuală de a te atinge şi a te freca de o persoană care nu 
consimte aceasta. Această tulburare pare a fi apanajul transportului în 
comun; ea își are originea în severa contradicție dintre apetitul sexual 
şi anomia citadină (anonimatul străzii), din moment ce alte ipostaze 
sociale (cum ar fi dansul, unele maniere gestuale) o permit. 

Pedofilia este prezenţa pe o durată de mai mult de 6 luni a 
apetitului sexual pentru copii mai mici de 13 ani, din partea unor 


persoane mai în vârstă cu cel puţin 5 ani. Acest enunţ sec este definiția 
medicală a unuia dintre flagelii morali ai zilelor noastre, care încalcă 
grosolan instinctul de protecție a puilor propriei specii printr-un act 
care este mai mult decât agresiv. El pare a veni pentru a compensa 
decăderea virginității ca tabu în rândul populaţiei adulte. 

Pentru un masochist sexual, plăcerea este dobândită 
preponderent când este umilit, bătut, legat, supus suferinţei fizice sau 
imediat morale. Cum atât durerea, cât și plăcerea se bazează pe 
excitarea unui număr suficient de mare de corpusculi senzitivi, se pare 
că unii le încurcă, în principal datorită faptului că o parte din plăcerea 
sexuală se învață. Multe femei își doresc bărbaţi care să le bruscheze, 
să le strângă, şi chiar să le violeze puțin... 

Sadismul, ca formă de plăcere sexuală este adesea expresia unor 
arhetipuri de violență ca preludiu al actului sexual. Printre mamifere 
este foarte răspândită agresiunea limitată ca formă de cucerire a 
partenerului. Civilizația umană are caracteristică extinderea 
sadismului de la dinamica jocului sexual la adevărate tehnici 
instrumentale. 

Voyeurismul se referă la plăcerea sexuală limitată la a vedea o 
persoană dezbrăcându-se, dezbrăcată sau făcând dragoste. Ea are 
acelaşi mecanism ca și toate plăcerile dobândite prin eliberare de sub 
interdicţie. 

Fetişismul transvestic este plăcerea sexuală de a se îmbrăca în 
hainele sexului opus; scatologia telefonică este legată de plăcerea 
sexuală la telefon; necrofilia este preferința pentru cadavre; 
parțialismul este preferința pentru părți ale corpului; coprofilia şi 
urofilia sunt preferințe pentru excremente; zoofilia este preferința 
pentru animale... 

Pe lângă parafilii, o categorie importanta de tulburări sexuale 
sunt dişfuncţiile sexuale (ale dorinţei, ale dinamicii şi ale satisfacției 
sexuale); dar despre ele nu se discută decât între patru ochi... 

Eu sunt toată lumea... 

Majoritatea oamenilor sunt convinși că lumea întreagă ar trebui 
să dispară odată cu moartea lor. Acest sentiment își are origini adânci 
în perioada de asimilare a dimensiunilor lumii, caracteristică perioadei 
prepubertare. Tot atunci se definește și moartea, ca fiind o îndelungată 
lipsă a tuturor lucrurilor şi persoanelor. Fostul copil face distincţie 
între eu și lumea din jur. Lumea nu mai este o prelungire continuă aşa. 


Conflictele nu mai sunt între eu și altcineva; apar conflicte între eu și 
toți ceilalți, sau conflicte între eu şi tot ce există. 

Cu timpul, această atitudine se transformă în ritual de sublimare 
a unor conflicte interne: când ceva nu-ţi iese, poți da vina pe toţi 
ceilalți; când nu mai ai o bună părere despre tine, poţi considera că 
lumea nu este făcută bine. Este suficient să nu poți ajunge miliardar, ca 
să spui că banii nu sunt pentru tine, că te-ai născut cu altă misiune 
decât de a-i jefui pe alții... 

Unele studii spun că oamenii se sinucid pentru că sunt convinși 
că lumea cea strâmb alcătuită va dispărea fiindcă ei nu o vor mai vedea. 
Pe de altă parte, există multe situații de viață care seamănă a pierdere 
ireversibilă, precum este moartea. Una din ele este destituirea dintr-un 
post dorit. Cel care se retrage are un fel de plăcere sadică de a spune că 
fără el nimic nu va merge, că de fapt tot ce era bun acolo se datora 
persoanei lui. 

Noi, cei care rămânem pe poziţii, dispreţuim pe cel care se 
retrage, îl considerăm egoist, pentru cg ne doreşte răul fără să-i fi făcut 
ceva personal. Ceea ce am putea face pentru el ca om, este să-i 
acordăm importantă măcar un timp. Şi, nu în ultimul rând, să-i vorbim 
despre viața de apoi: ce va fi după ce el nu va mai deține postul. 
Aceasta pentru că este nevoie să umplem golul imaginar care, în 
concepția celui care se retrage, rămâne în urma sa. 

În ontogeneză, pe măsură ce individul acumulează concluzii 
asupra lumii înconjurătoare, egocentrismul se îndreaptă tot mai mult 
către nivelurile subconştienţe ale psihismului. Cu alte cuvinte, dacă la 
vârste fragede omul le judecă pe toate ca fiind ale lui, mai târziu le 
judecă pe toate ca fiind făcute de el și le depozitează la subsolul 
conștiinței sale. 

Mai grav este când această asimilare se produce forțat, ca în 
cadrul deţinătorilor de funcţii importanţe (de la director la dictator); 
luând un număr mare de decizii pe zi şi cunoscând mai multe efecte ale 
comportamentului său decât îi permite dinamica sa cognitivă, 
deținătorul de funcţie ajunge să se preocupe o bună parte a timpului 
său de lucru cu aranjarea momentului retragerii. Prin fantasme, el 
regizează dispariția lumii create de el odată cu retragerea sa. Adesea, 
are nevoie ca subalternii să-i spună că nimic nu va mai fi posibil fără el, 
dar lor rareori le dă prin cap aşa ceva... 

Instinctul matern la serviri 


Instinctul matern este ceea ce manifestă în plus o femeie (dar se 
pare că nu numai ea) față de statutul biologic, psihologic şi social pe 


dependente de ea, de obicei prin filiație. 


Acest instinct este fundamentat în primul rând biologic: femeia 
este constituită astfel încât, ajunsă la maturitatea sexuală, arată și 
funcționează ca o mamă. Anatomic vorbind, pelvisul femeii devine mai 
cuprinzător decât era înainte de pubertate (pentru a putea găzdui o 
sarcină), sânii devin adecvaţi alăptării etc. Prototipul femeii marcate 
de instinct matern este femeia însărcinată: prin statură, aspect și 
comportament, ea inspiră respect, hotărâre, seninătate și - mai mult 
decât orice - un fel de garanţie că lucrurile vor decurge de la sine, 
natural. 

Din punct de vedere hormonal, instinctul matern aduce cu sine 
o stabilitate funcțională; hormonii progestativi sunt cei care vor dicta 
cu exactitate îndeplinirea instinctului (poate la fel de predictibil ca și 
desfășurarea instinctului sexual la bărbat). Nivelul hormonal este cel 
care menține dispoziția creatoare în anumite limite și tot el este cel 
care poate explica multe dintre tulburările funcționale ale femeii aflate 
în mediu profesional. Tutto mulier est in utero, spuneau latinii - pentru 
a a răta că cele mai importante atribute feminine sunt determinate de 
sediul maternității - uterul. 

Comportamentul marcat de instinctul matern este uneori greu 
de evidenţiat; femeia este atrasă de păpuși cu aspect uman și proporții 
de copil; ea nu se poate abține de la admira copiii pe stradă și simte 
nevoia de a-i lua la pieptul ei; alte femei sunt foarte motivate în a 
îngriji animale domestice. Ceea ce pare interesant este că şi unii 
bărbaţi pot manifesta rudimente de instinct matern; ei pot fi geloși pe 
cea care îngrijește o persoană vulnerabilă, simțind că ar face-o mai 
bine sau că înțeleg mai bine nevoile acelei persoane. Acest 
comportament se poate extinde și la clienții firmei, mai ales atunci 
când aceștia trebuie să primească servicii sau consiliere tehnică. 

Colega dumneavoastră se dovedeşte a fi cea care ia apărarea 
celor sancționațţi de șef; ea este cea care întâmpină cu empatie pe un 


coleg nou venit, povestindu-i cum a fost pentru ea în prima zi de 
serviciu; ea organizează micile petreceri la serviciu, îngrijindu-se ca 
fiecare să aibă câte un pahar; ea cumpără cadouri pentru colegi; în 
concluzie, ea are cel mai dezvoltat instinct matern. Același instinct 
matern o va face pe colega dumneavoastră să renunțe cu greu la clienți, 
la colegi sau la firma la care a lucrat. 

Instinctul matern suficient de puternic va subordona celelalte 
instincte pe care o persoană le-ar putea avea. Astfel, colega (sau 
colegul) cu un important instinct matern va prefera să împărtășească 
tandreţe fără să ceară sexualitate; va mângâia pe creștet sau pe umeri 
şi va părea că nu pricepe aluziile sexuale. Ea nu va fi agresivă în mod 
nejustificat și nu va fi peste măsură de creativă sau curioasă (pentru că 
instinctul de asimilație este subordonat celui matern). În schimb, 
instinctul de conservare se va subordona celui matern atunci când ea 
va manifesta mici ritualuri de auto-sacrificare: nu va căuta să stea pe 
scaun; se va oferi să îndeplinească sarcini administrative care nu au 
şansa de a fi remarcate etc. 

Apariţia obsesiei 

Teoriile gestaltiste explică foarte elegant apariția gândurilor. Să 
zicem că staţi comod într-un fotoliu şi contemplaţi focul din şemineu. 
Simțiți un gol în stomac, la fel ca numeroasele alte senzaţii care vă sunt 
provocate din interiorul corpului sau dinafară. Această părere se 
reliefează dintre celelalte prin faptul că durează mai mult ca de obicei, 
că este suficient de intensă, dar și prin faptul că a mai fost cândva 
prezentă. Asemănarea cu ceva din memorie produce ceea ce în 
psihologie se numeşte evocare. 

Pentru a uşura funcția de evocare, gândirea umană a dezvoltat 
de-a lungul timpului limbajul interior. Astfel, în mintea dumneavoastră 
se naște întâi o senzație, apoi senzașia pare a fi ceva capătă forma unei 
constatări. Constatarea capătă de obicei forma unor cuvinte care se 
succed negramatical. Când aveţi suficient timp şi când intensitatea este 
suficiență, aceste cuvinte se pot grupa în fraze asemănătoare celor din 
comunicarea verbală: mi-e foame! Peste acest gând se poate suprapune 
curând un altul de genul unde e frigiderul? Dacă noul gând este 
suficient de puternic, cel dintâi poate fi eclipsat şi va fi nevoie de un 
nou stimul puternic pentru ca el să revină în actualitate. 

Există persoane predispuse la dificultăți în fluenta acestei 
funcții prin care gândurile se eclipsează reciproc. Când un gând de o 


anumită natură începe să se reliefeze dintre celelalte de prea multe ori, 
avem de-a face cu un gând prevalent Este ca atunci când o melodie 
auzită dimineaţa vă revine în minte de mai multe ori pe zi, fără s-o 
doriți neapărat. 

Dacă gândul prevalent începe să întrerupă alte funcţii în curs de 
desfășurare, contaminând chiar tematica acestora, el devine un gând 
dominant în sfârşit, un gând care necesită eforturi pentru a fi ignorat şi 
tulbură vizibil activitatea cotidiană a unei persoane este un gând 
obsesiv. De aici încolo se poate instala o nevroză obsesivă. Aceasta e 
caracterizată de o adevărată luptă cu propriul gând, deoarece 
persoana în cauză ştie că acest gând este inutil şi chiar dăunător în 
raport cu economia gândirii sale. 

Printr-un fel de reflex de apărare, personalitatea omului luptă 
cu gândurile care se autoimpun, prin mecanismul de ritualizare. În 
termeni psihiatrici, ritualul este un comportament tipizat și oarecum 
automatizat, menit în cazul nostru să amâne și să mascheze apariţia 
unei idei de tip obsesiv. Pentru ca acest gând să nu se concretizeze 
într-o acțiune împotriva propriilor interese, omul recurge la o serie de 
acțiuni inofensive, acceptabile, care prin repetiție constituie ritualul. 

Exemplu: într-o zi observați că vă preocupă cam mult 
numărarea pietrelor de la bordura trotuarelor. Cu timpul acest gând 
devine o preocupare şi ajungeţi să uitaţi că trebuie să vă opriți în 
dreptul intrării la serviciu. Sunteţi chiar înclinat să întrerupeţi munca 
pentru a număra pietrele care se văd pe geam. Vă dați seama că 
trebuie să faceți ceva şi atunci recurgeți la mersul la serviciu împreună 
cu un coleg, pe o stradă largă. Vă aprindețţi o ţigară când ieşiţi din casă 
şi recurgeți la o falsă numărătoare, în gând. Când ceilalţi vă întreabă de 
ce faceți mereu așa, le spuneţi că așa v-aţi obişnuit... 

De-abia atunci când constatați că acestea toate contravin 
frapant modelului dumneavoastră de om sănătos, vă duceți la medic. 

A oferi 

A oferi înseamnă a face un pas înainte. Dacă nu oferi, nu 
primeşti, dacă oferi când nu trebuie, poţi să pierzi mai mult decât ai 
oferit. De ce abordez aici un subiect care ține de marketing? Pentru că 
în practică întâlnesc uimitor de mulți pacienţi care se zbat într-o serie 


de eșecuri sociale datorită inconștienţei în a oferi. 

Încă din copilărie, cel mic priveşte ofertele făcute de părinţi ca 
pe întâmplări venite din lumea din jur. Cu timpul, el poate deduce că 
are dreptul să aibă ceea ce de multe ori i se oferă fără nicio explicaţie. 
O minge sau o mașinuţă cu telecomandă primite astfel nu vor avea 
valoare mai mare decât o pietricică găsită pe stradă. Părintele are niște 
aşteptări din domeniul satisfacției atunci când oferă. El speră ca 
jucăria oferită să placă, să fie folosită în linişte și să se transforme 
într-un capital afectiv pentru mai târziu. Copilul însă va spune: Tata 
îmi dă jucării pentru că întotdeauna îmi dă! şi îşi transformă părintele 
într-o simplă gaură prin care curg jucării. Rolul de părinte donator și 
cel de copil primitor sunt recunoscute de analiza tranzacțională și în 
viața adultă. De aceea, hai să căutăm răspunsuri la câteva întrebări. 

1. Cine este cel care oferă? 

Este o persoană care trăieşte intens, care deține mari acumulări 
afective. Extrema patologică a celui care oferă este bolnavul afectiv în 
fază maniacală, care împrăștie cu generozitate în jur tot ce are, fără să 
aştepte ceva în schimb. Cei mai echilibrațţi ofertanţi sunt cei care oferă 
în loc să ceară, ştiind că oferta este cea mai potrivită cerere. Aici stă 
mfeterul oamenilor de succes, care intră pe ușa din faţă în cetatea celor 
care zic Nu! 

2. Cine este cel care primeşte oferta? 

Prin definiţie, el este o persoană care poate oferi ceva în schimb, 
chiar dacă este un copil nevinovat. El conferă ofertantului avantajele 
afective la care acesta se așteaptă. Primul dintre ele iese la iveală când 
primitorul se uită la ceea ce a primit şi își exprimă satisfacția. De aceea 
este important să deschideţi cadourile pe care le primiţi şi să vă 
bucuraţi sincer de ceea ce vă place la ele, în faţa ofertantului. Tot de 
aceea este important ca, atunci când faceţi oferte în afaceri, să le 
transpuneri într-o expresie materială cum ar fi mapele ilustrative, 
prezentările multimedia, machetele etc. în psihologia viitorului 
cumpărător, confrunțarea sa cu imaginea a ceea ce ar putea să 
cumpere este capitală pentru a-l face să nu vrea altceva decât acel 
produs. 

3. Care este momentul cel mai potrivit pentru a oferi? 

Cel mai potrivit moment este cel neașteptat. Şi anume, atunci 
când copilul nu a apucat să ceară insistent jucăria. Cu cât momentul 


ofertei este mai neașteptat, cu atât devine mai importantă 
întrebarea Ce pot face eu în schimbul acestei oferte? Oferta trebuie 
însă să aibă un context. Ea trebuie să apară ca o scânteie în motorul 
plin cu carburant. Astfel, primitorul va avea senzația că a câștigat cel 
puţin o idee de afacere, atunci când oferta ce i se aduce pică pe 
aşteptări pe care nu le conştientizase până atunci. 

Oferta nu este un act de caritate nici măcar în domeniul carităţii. 
Un director al unei organizaţii de binefacere știe că pentru a face rost 
de fonduri este nevoie să servească potenţialilor donatori o ofertă care 
cel mai adesea este un ideal moral. Se spune pe bună dreptate că 
oamenii influenţi ard de nerăbdare să aibă motive să dea ceva. 
Îndatoraţi-i pe acești oameni, oferindu-le ceea ce puteți... 

Percepția propriului corp 

Alături de perceperea lumii exterioare, senzațiile provenite din 
propriul corp vin să alcătuiască și ele starea de conștientă. Oamenii se 
miră că propria voce sună diferit când este redată de un caşetofon. Din 
când în când oamenii descoperă că părți ale corpului lor au evoluat pe 
neobservate; o pată pe piele, un rid, o tremurătură etc. Ei cred că 
propriile intestine trebuie să miroasă frumos; că dacă ar fi atacați, 
forţa lor poate face față in extremis oricărei forțe; că în interiorul lor 
predomină sufletul, nu apa. Ei se comportă în virtutea acestor 
convingeri arhaice, cu toate“ că știința le explică altfel. 

Oricât ar părea de ciudat, oamenii trăiesc foarte mult în afara 
propriului corp. Constatări de genul Ce burtă mare am... sau Mă doare 
capul sau Mi-e sete de un vin sau Am îmbătrânit... sunt prezente zilnic, 
dar nu continuu, ceea ce ne permite să afirmăm că reflectarea 
conștientei în conștiință este lacunară. Noi trăim lacunar în propriul 
corp. Multe din trăirile noastre sunt în alte locuri, în alt timp, altfel 
decât aici și acum. Un om căruia i s-a spus că e bolnav se gândește 
(bineînţeles) mult la propriul corp. 

Rareori este atinsă armonia ta cu propriul corp. În majoritatea 
timpului omul e nemulțumit de modul în care corpul său face față 
aspirațiilor sale. Una din tulburările moderne ale psihicului uman este 
cea legată de dimorfism. Convingerea că trupul său are un defect major 
îl poate nevroza pe un om. lar când omul este femeie, ea poate 
parcurge un lanţ vicios cum este cel al anorexiei mintale: persoana 


anorexică este convinsă că este prea grasă şi, deşi ceilalți îi spun că 
este bine, ea nu mănâncă aproape nimic și își petrece mult timp 
îndemnând pe alții să mănânce; dacă, de foame sau obligată, mănâncă 
ceva, încearcă să verse; ciclurile menstruale se pot opri; în cele din 
urmă, persoana în cauză poate face accese de bulimie (de mâncat 
excesiv, în cantitate foarte mare). 

În alte situaţii, imaginea despre propriul corp poate fi dominată 
de senzaţia că înăuntrul lui se află o boală nedefinită, netrațabilă, 
complexă. Aceasta este ipohondria, una dintre cele mai vechi boli. Un 
sindrom interesant se poate constitui atunci când o persoană nu-și mai 
poate recunoaște degeţele şi nu mai poate calcula (sindromul 
Gerstman). El face parte din ceea ce psihiatrii denumesc tulburări de 
schemă corporală. Acestea pot merge până la perceperea unui 
membru inexistent, confuzia între mâna dreaptă şi cea stângă etc. 
Corpul uman este mult rămas în urma evoluţiei psihicului uman; el 
declanşează adesea un război neînțeles, cu riscul de a face din om un 
animal neînțeles. 

Cum se spune NU 

Bineînţeles că și dumneavoastră credeţi în ceea ce spuneţi, chiar 
dacă altă dată puteţi avea o opinie contrară. Atunci când luaţi decizia 
de a afirma ceva, ultimul pas al acestui proces psihic este confirmarea. 
Deşi însoțiți discursul dvs. cu o paletă de gesturi și mimici care să-l 
facă mai convingător, nimic nu este de mai mare valoare decât un cât 
de mic semn de aprobare din partea celorlalți. Și atunci v-ar pica bine 
să primiți un NU? Nu... în relația cu dumneavoastră, interlocutorul face 
o investiție de logică, de afectivitate şi de timp. Pentru ca relaţia să 
rămână pozitivă, trebuie să conservați investiția celuilalt, chiar dacă 
afirmaţia lui pare lipsită de valoare. lată un exemplu: El: M-am gândit 
că ar fi frumos să trăim la ţară... Dvs.: Nu, nici vorbă! 

Inainte ca dvs. să spuneţi NU, interlocutorul s-a gândit la o serie 


de motive pentru a locui la ţară, lucru care constituie o valoare pentru 
el. Dacă doriți să faceţi un schimb de valori (cum ar fi dialogul), trebuie 
să acordaţi atenţie ofertei interlocutorului; ca atare, replica dvs. va 
trebui să conţină câteva elemente de recunoaștere, cum ar fi: 

E bine că te-ai gândit la noi... sau: Viaţa la ţară are și avantaje, 


dar... sau: Cred că înţeleg de ce spui asta... 

A spune un NU categoric înseamnă a sugera că te aperi de o 
invazie de argumente... Cel căruia îi spuneţi astfel va simţi nevoia să 
supraliciteze afectiv afirmaţia sa şi ar putea să vă insulte sau sâsi 
lungească discursul. Ca persoana respectivă să înghită un NU de la 
dumneavoastră, el trebuie să vă considere o autoritate. Numai după ce 
veţi fi dovedit în repetate rânduri că ştiţi de ce spuneţi NU, veţi putea 
reduce o replică a dumneavoastră la acest scurt cuvânt... 

Până atunci însă, este nevoie să faceţi introduceri; ziceam mai 
sus despre introducerea prin confirmare. O altă introducere este o 
scurtă pauză înainte de a replica. Ea sugerează persoanei un mesaj de 
genul: Am ascultat cu atenţie, am încercat să înţeleg, te las să mai spui 
ceva dacă vrei, nu mă grăbesc să contest ce ai spus... Dacă în timp ce 
persoana cealaltă vorbea era bine să vă uitaţi în ochii ei cu seriozitate, 
în momentele de pauză este bine să priviţi într-o direcție neutră (nu la 
picioare, în ochi sau la o terță persoană). E aşa de simplu să spui NU... 
Dar are efecte ațâț de serioase... 

Stima de sine 

Stima de sine este o noţiune mult luată în consideraţie în lumea 
contemporană. Psihologii ştiu bine că ea este un important indicator al 
situaţiei individului pe scara depresiei, iar managerii cei mai avizaţi țin 
cont de stima de sine a personalului cu ocazia angajării, promovării 
sau concedierii. Stima de sine este strâns corelată cu imaginea de sine, 
care - oricât ar părea de ciudat - este foarte complexă și relativă. 
Astfel, s-a observat că una este imaginea femeilor despre cum ar trebui 
să arate o femeie, alta imaginea bărbaților despre același lucru şi cu 
totul alta este imaginea medie a femeii contemporane (pe scurt, femeia 
medie este mai grasă decât cred femeile, mai slabă decât cred bărbații 
şi mult mai inteligentă decât cred ambele categorii). 

Atunci când individul se vede o persoană bine este foarte 
probabil să fie astfel perceput de către ceilalți și are mai multe şanse 
de succes. Explicaţia constă în faptul că pe stima de sine individul 
începe să construiască un ritm al activităţii, apoi o consecvență şi o 
intensitate care conferă activităţii rezistență la influența mediului. 
Grupurile mici, dar şi cele mari își caută leaderii printre cei cu o știmă 
de şine solidă (vezi dictatorii); programele de finanțare acordă mai 
multă atenţie proiectelor care îşi evaluează în detaliu partea pozitivă; 
iar la angajare, persoanele care se consideră din start acceptate au mai 


multe șanse de reușită. 

Ce se întâmplă dacă o persoană cu o puternică stimă de sine are 
un eşec? De obicei o astfel de persoană veritabilă știe să dea vina pe 
alții pentru e „cea ce s-a întâmplat, trăgând pe ascuns învățămintele de 
care are nevoie... 

Cum poți să-ți construieşti o bună imagine de sine? Cea mai 
ştiinţifică metodă este colaborarea cu un avizat în domeniu (psiholog, 
preot, vrăjitor) - adică persoane care știu să identifice acele laturi ale 
personalităţii care sunfr puternice. Aceste părți țari ale personalității 
dvs. se conturează în timp, pe baza temperamentului cu care veniţi pe 
lume şi aptitudinilor pe care le-aţi exersat cel mai mult. Nu există om 
să nu aibă părți țari, cel mai indicat fiind să fii frumos printre deştepţi, 
tânăr printre bătrâni, deștept printre frumoşi etc. Cunoașterea părților 
țari favorizează instalarea unei imagini de sine pe care teoria 
gestaltistă o explică prin mecanismul holistic (partea cea mai evidentă 
poate sugera un întreg) iar psihanaliza o explică prin compensare. Nu 
uitaţi: nimeni nu poate sesiza lucruri întregi; omul este astfel construit 
încât percepe detalii (pe cele mai stridenţe) și apoi defineşte obiectul 
sau persoana prin aceste detalii (vezi numele plantelor, poreclele, 
memoria vizuală etc.). 

Stima de sine este calea cea mai bună de evitare a depresiei; 
este foarte indicat ca ea să fie amestecată cu o proporțională capacitate 
de autoironie, precum şi cu un respect față de valoarea celorlalți. 
Altminteri, ea creşte riscul formării unui complex de superioritate, 
izolează persoana şi favorizează constituirea unei alte imagini - 
paralelă - pe care ceilalți o consideră reală pentru că este 
corespunzătoare mecanismelor lor de apărare. 

Stima de sine nu este o oglindă, ci o iluzie constanţă, cum de 
altfel sunt toate imaginile lumii; omul definește lumea după cum o 
percepe şi este permanent dispus să perceapă lumea după cum i-a fost 
definită. 

Mişcări involuntare 

Conform cercetărilor clasice, doar 15 la sută dintre mișcările pe 
care le face un om pe parcursul unei zile sunt mişcări voluntare. Restul 
sunt mişcări pe care omul le face fără să vrea pentru a înlesni precizia 
mişcării intenționate, pentru a elibera o tensiune motorie interioară, 
sau pur şi simplu printr-un automatism dobândit de-a lungul timpului. 

Prima ocazie cu care un om face mișcări involuntare este atunci 


când el de abia s-a născut, într-adevăr, copilul foarte mic se mișcă 
aproape întotdeauna fără să știe de ce. Cele mai semnificative mişcări 
involuntare ale copilului sunt miocloniile. Ele sunt tresăriri ale unor 
grupe musculare care survin mai ales la adormire (mioclonii 
hipnagogice) sau la trezirea din somn (mioclonii hipnapompice). De 
altfel, somnul prilejuieşte mișcări involuntare și la adult. O persoană 
marcată de o nevroză profundă tresare frecvent la adormire și se 
poate trezi brusc ca şi cum ar fi primit un imbold interior. Astfel de 
tresăriri pot fi obținute și în faza superficială a hipnozei. Mai mult 
decât atât, o persoană ușor de hipnotizat se va apleca mult spre spate 
dacă hipnotizatorul îi atinge ușor regiunea dintre omoplaţi. 


sincineziile sunt mișcări involuntare menite să ajute desfăşurarea altor 
mişcări asupra cărora individul se concentrează. Doar două exemple: 
când copilul se va strădui să scrie cât mai frumos primele litere 
învăţate de el, va scoate limba, și, a. pin ti din tot corpul, se va prinde 
bine cu mâna opusă de masă și chiar va roti ușor din vârful piciorului, 
ca şi cum tot corpul scrie împreună cu mâna. lată și cel de-al doilea 
exemplu: cei mai buni fotbaliști sunt cei care știu să-și folosească 
mâinile atunci când driblează cu picioarele. 

Tremurăturile sunt alte mișcări involuntare care marchează 
profund viața unui alcoolic cronic, dar şi pe cea a bătrânilor bolnavi de 
Parkinson. În ce-i priveşte pe alcoolici, avem de a face cu un ftapping 
tremor, datorat afectării nervilor periferici prin toxicitatea alcoolului; 
mâinile lor tremură ca aripile unui fluture, în ce privește boala 
Parkinson, ea produce tremurături ale mâinilor, picioarelor sau 
capului care dispar în somn sau arunci când pacientul are o emoție 
puternică. O altă tremurătură importantă este cea intențională. Ea 
apare din cauza afectării cerebelului și se accentuează cu atât mai mult 
cu cât pacientul vrea să facă o mișcare mai exactă (vrând să introducă 
degetul pe gâtul unei sticle, cu cât se apropie mai mult de orificiu, 
mâna lui va tremura mai tare). 

Convusiile sunt cele mai impresionante mişcări involuntare la 
care ceilalți de obicei asistă neputincioși; dacă ai o criză jacksoniană de 


epilepsie, poți să vezi cum ți se zbate un deget, apoi toată mâna 
urmând ca în cele din urmă să-ţi pierzi conșştienta și să ai convulsii 
generalizate. 

Poate cea mai răspândită formă de mișcări involuntare sunt 
ticurile; ele sunt mișcări sau vocalize neașteptate, rapide, repetate, 
aritmice și stereotipe, pe care aproape toată lumea le are. Unii oameni 
au dobândit ticurile prin imitarea mișcărilor altora, alții prin 
traumatism psihic (așa apar clipitul și mişcările de apărare la un copil 
frecvent bătut sau ameninţat), iar alții dobândesc ticul în urma fixării 
unei mișcări de adaptare (cum ar fi de exemplu aranjatul gulerului, 
suflatul bretonului sau scărpinatul) ... 

Confruntarea cu separația 

Prin separație, psihosociologii înţeleg întreruperea temporară a 
unei relații bazate pe contacte directe între două persoane. Separaţia 
se manifestă în nuanţe diferite, în funcție de tipurile de relaţii instituite 
în prealabil (vezi analiza tranzacțională) și de evenimentele de viață 
aflate în context. Pe scara sresorilor sociali, DSM IV (manualul 
american de diagnostic psihiatric) așază separaţia în vecinătatea 
doliului din punct de vedere al gravităţii. 

De multe ori, separaţia este interpretată ca un adevărat deces al 
persoanei dragi şi este însoţită de ritualuri de doliu, chiar dacă cel 
plecat poate reveni. Pe de altă parte, decesul unei persoane apropiate 
este interpretat în multe cazuri drept o simplă separație, cel rămas 
aşteptând revenirea celui mort și întreprinzând căutări frecvente. 

Copilul mic interpretează separația față de părinţii săi drept o 
catastrofă. Pentru el, separaţia nu este temporară, ci veșnică, fiindcă el 
percepe timpul în mod binar: acum ori niciodată. De multe ori, nu 
părinţii sunt cei care îngrijesc copilul sau nu ei sunt persoanele 
importanţe afectiv. Astfel, copilului poate să nu-i pese că este separat 
de părinți, ci să se manifeste zgomotos (şi oarecum ciudat) când pleacă 
bunica sau chiar un vecin, într-o primă fază, copilul va deveni tăcut şi 
apoi va căuta în mod repetat locul în care a fost ultima dată în contact 
cu persoana care lipseşte. Când această persoană, revine, copilul poate 
să se manifeste ostil, fiindcă el crede că a suferit un prejudiciu 
intenționat din partea celui care i-a lipsit. Acest model de reacție 


infantilă este foarte frecventă și în rândul adulţilor. Așa se explică de 
ce unii dintre noi par să nu se bucure când revăd pe cineva de care au 
fost legați. 

Majoritatea situaţiilor de separație au la bază câteva elementele 
caracteristice: persoana care pleacă este în mod declarat dragă celui 
care rămâne; ea pleacă într-un loc cunoscut (sau imaginabil); lipseşte 
pentru o perioadă anume; se întoarce în aceeași ipostază din care a 
plecat. 

Ori de câte ori unul sau mai multe elemente lipsesc, reacţia celui 
care aşteaptă poate fi o reacție de doliu sau o reacție de tip conflictual. 
Pentru evitarea lor, oamenii au inventat ritualuri de despărțire (ca cel 
cu batista în gară...). O separație clasică între adulți este cea a lui Ulise 
fată de soția sa, Penelopa, care a trăitspune Odiseeao îndelungată 
pendulare între doliu şi negarea separaţiei. 

O separație intensă ca semnificaţii este despărțirea prin 
emigrarea unuia din membrii familiei. Ea este interpretată de cel 
rămas în tară drept o oportunitate de metamorfozare a celui plecat. 

O altă separație la ordinea zilei este separaţia prin divorț. Soții 
se pot separa cu mult înainte de procesul de divorţ sau pot să nu se 
separe nici după divorț. Divorțul este un ritual de întoarcere la punctul 
de echilibru considerat fericit: copilăria, partenerul anterior, libertatea 
etc. 
Separ-'-"«Rte fi uneori un fenomen paradoxal în totalitate, ba se 
poate manifesta şi față de persoane care au fost urâte sau aparent 
indiferente. Este tipică reacția de separație fata de tirani. Doliul după 
moartea soților Ceaușescu a fost pentru mulți o reacție de separație, 
dat fiind faptul că nu credeau în dispariția unor persoane atât de 
importanţe în viaţa lor... În general, separația este un fenomen 
psihosocial care afectează mult pe români, un popor ațâț de legat de 
pământ și de familie. 

Apartenenţă la locul de muncă 

A te simți ca aparținând unui anume loc este o nevoie 
fundamentală a omului, ca ființă socială aflată în permanentă 
interacțiune, identificare, dezvoltare. Apartenenţă se poate dezvolta 
față de domiciliu, față de grup, față de oraș, față de popor, față de 
specie etc. Ea este clădită de-a lungul conturării personalităţii, prin 
repetarea unor relaţii favorabile sau securizante stabilite cu locul, 
grupul, situația respectivă. 


După cum ușor se poate observa, locul are o importanţă mare în 
definirea apartenenţei cuiva. Detaliile pe care le observă în mod 
repetat cel aflat în formare sau adaptare duc cu timpul la crearea unei 
scheme de apartenenţă care fac din acel loc ceva familiar la fel de uşor 
de recunoscut precum un cuib pentru o pasăre. 

Afilierea la un gen proxim este un alt mecanism de abstractizare 
a ceea ce crezi că ești. Astfel, vei observa că ești un individ cu caractere 
masculine, deci te vei afilia genului proxim al băieţilor; vei vedea că 
vorbeşti româna, deci te vei afla genului proxim al poporului român 
etc. În comportamentul tău, cele câteva momente de autodefinire prin 
gen proxim te vor face să găsești mai uşor o identitate pentru tine, mai 
ales atunci când - de exemplu - întâlneşti fete sau persoane din altă 
nație. 

În comportamentul pe care-l vei adopta se va institui un rol, 
marcat și el de apartenența ta. Rolul se va manifesta când te vei orienta 
către cei de-o seamă cu tine, având tendința de a fi de acord mai mult 
cu ei; fetele se vor aduna cu fetele, tinerii se vor grupa împreună, 
oltenii vor voi şi ei să stea laolaltă. Rolul se va face simţit când te vei 
prezența unui necunoscut prin titlul sau funcţia ta. Și tot rolul va fi 
acela care te va împinge să faci diferențe între tine şi rolul jucat de 
altul. 

Valorile tale sunt și ele marcate de apartenenţa ţa; de obicei este 
mai valoros ceea ce provine dintre valorile comune ale grupului de 
apartenenţă. De asemenea, vei renunța mai greu la ceea ce are valoare 
de apartenenţă (o diplomă, un tablou, un simbol)... 

Pentru a se dezvolta o percepţie a apartenenţei este nevoie de 
un complex de ataşamente, sentimente și pasiuni. Aici joacă un rol 
important detaliul (din el se va construi simbolul), repetarea unor 
situaţii-limiță și caracterul securizant. Pentru o prostituată, peștele 
este un personaj care întrunește toate aceste caracteristici şi de aceea 
ea simte nevoia de a se afilia lui. 

Nu întotdeauna apartenența se dezvoltă față de ceea ce este 
oficial acceptat și nu întotdeauna apartenenţa are o logică formală: așa 
se explică de ce, deși bătuţi de fiecare dată, unii copii continuă să se 
întoarcă acasă, în schimb salariaţii bine plătiți nu se simț neapărat ca 
aparținând la acel serviciu. 

Pentru a se contura o apartenenţă față de locul de muncă este 
nevoie de toate atributele enumerate mai sus: loc, rol, valori, 


atașament, identitate, gen proxim etc. 

Autoevaluarea 

Eu produc, eu controlez, eu beneficiez - cam aşa suna unul dintre 
cele mai virulente sloganuri comuniste din România deceniului trecut. 
Este visul oricărui conducător ca cel care produce ceva să se 
controleze singur şi să-și dea singur peste mână dacă a comis o 
greşeală. Pe de altă parte, în toate domeniile productive, devine din ce 
în ce mai importantă implicarea conștiinței în reglarea calităţii. Din 
punct de vedere psihosocial, autoevaluarea este esențială pentru 
delimitarea personalităţii tale, pentru dobândirea unui loc în interiorul 
unui grup și pentru adaptarea la valorile grupului. 

Pentru a delimita personalitatea ta față de anonimat, ești adesea 
nevoit să afli cine ești, comparând performanţele tale cu un standard 
care îți este mai mult sau mai puțin accesibil. Dacă râzi prea devreme 
când se spune un banc, dacă nu-ţi iese rezultatul la o problemă, dacă 
pierzi ocazia unei afaceri, eşti primul care va spune: Vai, ce prost sunt! 
Dacă vei câștiga un concurs, dacă vei fi primul care obţine un favor, vei 
spune cel puțin în sinea ţa: Ce, eu mă compar cu ăștia? Folosirea 
autoevaluării pentru autodelimițare se face în momente de 
introspecție şi nu se poate întinde pe o perioadă prea îndelungată de 
timp sau exercita prea des, pentru că efectul ar fi contrar: prea 
frecvențe auto-definiri ar duce la confuzie asupra propriei persoane. 
Aşa ajung cei cu eșecuri frecvente să fie depresivi şi tot aşa ajung cei cu 
succese frecvente tirani. 

Pentru dobândirea unui loc în grup, autoevaluarea este cea care 
identifică punctele tari şi punctele slabe. De aceea, devine important ca 
un profesor să nu se mulțumească a acorda note elevilor pentru temele 
lor, ci să laude părțile bune și să critice părțile rele ale producţiei 
fiecărui elev. Astfel, un elev care a bătut câmpii la teză va putea ști 
măcar că are un scris frumos sau că i-a reușit pisica desenată pe 
coperta caietului. Cu timpul, elevul va trebui să înveţe să facă o astfel 
de analiză cu ocazia fiecărui bilanţ de activitate, întărindu-și ideea că - 
în grupul lui - el este pictorul. O aplicaţie tot mai uzitată astăzi este 
auto-evaluarea candidaţilor la un post, pe baza limitelor impuse de 
descrierea postului; unii vor zice: asta nu este pentru mine şi nu se vor 
mai prezenţa la interviu. Dar nu întotdeauna o astfel de renunțare este 
ideală; ideală este următoarea aplicare a auto-evaluării. 


Clădită pe premisele mai sus menționate, autoevaluarea pentru 
adaptare la grup este un proces care va aduce beneficii constante celui 
care o deţine. O femeie care este bârfită la serviciu, deşi ea se 
consideră deşteaptă, cu bun gust și cu bune relații ierarhice va trebui 
să vadă care atitudini sau aspecte ale sale sunt în discrepantă cu media 
grupului din care face parte. Dacă toată lumea vine în blugi la serviciu, 
ea va trebui să renunțe la rochiile stilate cu care apare zilnic... 
Mecanismul de feed-back, ațâț de folosit în teoria adaptării, este bazat 
pe o evaluare a execuţiei unei operaţiuni și o reglare din aproape în 
aproape. Pentru a fi dezvoltat cu mai mult succes anul viitor, un 
proiect are nevoie nu de o evaluare finală, ci de mai multe evaluări 
preliminare, făcute de însuși implementatorul lui... 

Influenţarea deciziilor 

Cum să nu-ți dorești în ziua de azi să poți influența deciziile 
cuiva, din moment ce acestea sunt importanţe pentru interesele tale?... 
Avantajele oferite de deținerea tehnicilor de influențare a deciziilor se 
fac tot mai cunoscute în domeniile conducerii, negocierii, educaţiei 
adultului. lată câteva dintre elementele esenţiale ale acestor tehnici: 

Întâlnirea directă este necesară aproape întotdeauna. Cu cât 
persoana de influenţat este mai anxioasă (temătoare de necunoscut, de 
nou, de revolut), cu ațâț mai necesară este întâlnirea directă. Este 
important ca tu să fii decis, pentru că adesea, pe lângă argumentele 
logice (preţ, profitabilitate, fezabilitate), prezenţa ta și starea ta de 
spirit sunt cele care, pe canalul sugestiei, pot acționa în interesul tău. 
Concluzia practică este că, între a trimite un fax cordial şi a te duce 
personal la destinatar, este bine s-o alegi pe a doua, oricât de greu, de 
penibil, de costisitor ar părea inițial... 

Analogie și empatie: iată două mecanisme, unul primar şi altul 
rafinat, care acționează asupra celui de influenţat. Printre clienţii noștri 
se numără cutare, cutare și cutare mare companie va spune cel care 
vrea să te convingă să-i cumperi serviciile; el ştie că tu vei vrea să fii 
mare precum compania cutare, să iei aceeași decizie înțeleaptă ca 
managerul ei şi să simţi aceeaşi satisfacție ca și el. 

Oamenii de-abia aşteaptă să fie influențați. Dintre decidenți, 
foarte mulți (mai ales femei) se simț ușurați când cineva le sugerează 
ceva de bun simț atunci când decizia este greu de luat. Atenţie însă: 
trebuie să plasezi influenţa ta doar dacă dilema există. O informaţie, un 
element personal, un motiv moral sunt de-abia așteptate, pentru că de 


multe ori partenerul are o reală dorință de a-ţi face pe plac, dar nu-l 
lasă limitele profesionale (fonduri, consecinţe, reguli etc). Dacă rezolvi 
o astfel de frustrare înainte ca ea să fie comunicată ca şi 
contra-argument, ai devenit sigur un partener. 

Senzaţiile de majoritate, probabil, legitim sunt cele care 
acționează în virtutea principiului normalităţii: sunt normal pentru că 
toți fac așa, pentru că altfel nu e bine, pentru că așa spune regula. Aţi 
putea spune că de cealaltă parte se situează cei care epatează: nu-i 
nimeni ca mine, pentru că eu îmi permit să decid asta. Aceste persoane 
nu prea există în realitate; există de fapt un model undeva, iar 
repetarea comparațţiei cu modelul le va conferi senzația de majoritate, 
probabil, legitim. Transferul tuturor acestor argumente ascunse către 
altul se face prin tehnica de comunicare pentru persuadare. 

Reversibilitatea deciziei este un alt element important pentru a 
influenţa luarea ei. Occidentul trebuie să ştie (sau să simtă) că alegerea 
sa nu este o catarsțofă, o greşeală de nereparaţ, un act prostesc. De 
aceea, unii comercianţi îți oferă şansa de a returna produsul dacă 
acesta nu îţi este satisfăcător... 

Atitudini privind relaţiile publice 

Mai toți managerii sunt preocupaţi (uneori chiar stresaţi) de 
ideea că subalternii lor ar putea vorbi într-un mod nepotrivit cu 
ziarişti, clienți, concurentă etc - în general persoane necunoscute. 
Când vorbim de reținerea față de necunoscut, vorbim de cea mai 
legitimă reținere și de cea mai răspândită dintre temeri - anxietatea, 
aşa că managerul are toate motivele să fie temător în privinţa relațiilor 
publice. lată cam ce ar dori șeful tău de la tine, în cazul în care vorbești 
unei persoane dinafară companiei: 

Vrea să ştie dinainte că tu vei vorbi 

De cele mai multe ori, reproşul managerului este că nu l-ai 
prevenit de intenţia ta de a comunica ceva unui străin. El va spune că 
nu ar avea nimica împotrivă, dar că ar fi fost bine să-i ceri permisiunea 
dinainte... Dar, tot de cele mai multe ori, tu nu ai timp să faci acest 
lucru, care oricum este o stupidă restrângere a libertăţii tale... Cea mai 
potrivită atitudine pentru a evita astfel de incidențe este ca șeful să 
ştie dinainte ce vei spune. Deși pare rușinoasă, cea mai tentantă 
politică a companiilor care nu doresc desemnarea unei persoane care 
să răspundă de relațiile publice este să desemneze un text determinat 
pentru prezentarea companiei față de străini... 


Şeful vrea să te conformezi unui algoritm 

Nu numai că ar vrea să știe când vei vorbi, ci şi ce vei vorbi cu 
străinii. De aceea, textul de prezentare presta Hliț este exact ceea ce-şi 
doreşte un manager anxios. El este foarte sensibil, mai ales în privința 
definiţiilor, pentru că este convins că ştie cel mai bine ce este firma pe 
care o conduce, cu ce se ocupă ea și care sunt caracteristicile de 
comunicat. 

Șeful vrea să îi aperi interesele 

Astfel, el reacționează violent dacă firma este discreditată, 
pentru că adesea șefii se confundă pe sine cu firma pe care o conduc. 
Tot el este cel care ar vrea ca într-o relație publică numele său să fie 
menționat (pentru că şefii se consideră indispensabili firmei pe care o 
conduc). 

Şeful vrea să nu vorbeşti în locul altora (mai ales în locul lui) 

Aceasta tot pentru că el crede că altcineva (adică el) ar fi vorbit 
mai bine. Cea mai reprobabilă eroare de relații publice din partea unui 
simplu angajat ar fi cea prin care el sintetizează, trage concluzii, dă 
informaţii clare. Cu cât tu vei fi mai mulțumit de ceea ce ai expus 
(pentru că ţi-a venit o idee originală), cu ațâț mai nemulțumiți vor fi 
ceilalți (pentru că nu este ceea ce se aşteptau ei să spui). 

Luând în calcul toate acestea, un angajat aflat în situaţia de a da 
relații publice despre angajatorul său va trebui să cunoască 
următoarea 

Esenţă privind relaţiile publice: 

Vorbeşte doar despre ceea ce faci tu. Această esență este cea 
care te apără de toate inconvenientele disciplinare, fie ele pornite din 
invidie, fie bazate pe criterii profesionale. Vorbind despre ceea ce faci 
tu, relaţiile oferite de tine vor fi atrăgătoare, adevărate (desprinse din 
viață) şi, mai presus de orice, vor veni de la cel mai avizat vorbitor. 

Responsabilitate 

Mulţi şefi sunt dispuşi să te angajeze dac ştiu că vei putea prelua 
responsabilitatea în privința unei sarcini anume, ceea ce pentru ei 
înseamnă o garanţie că lucrurile vor merge bine de la un capăt la altul. 
De aceea, majoritatea descrierilor de post și majoritatea contractelor 
cuprind aluzii la responsabilitate, fără a se face o delimitare prea clară 
privind condiţiile în care eşti considerat responsabil. 

Cel mai adesea, șeful crede că în schimbul salariului pe care-l 
primeşti vei face ceea ce ți se cere, fără ca tu să ceri vreodată și altceva, 


în realitate, nu se poate cere cuiva responsabilitate fără a fi asigurate 
câteva premise ale responsabilizării. Pentru aceasta, sunt necesare 
răspunsuri clare la câteva întrebări: 

Are angajatul capacitate de discernământ? 

Această capacitate poate fi evidentă încă de la interviul de 
angajare, când candidatul la post dovedește că poate răspunde la 
situaţii fictive din cadrul companiei. O relevanță deosebită o au 
soluţiile de bun simţ găsite de candidat, în schimb, o creativitate de 
moment prea bogată sau soluţiile prea îndrăzneţe ar trebui să dea de 
gândit examinatorului privind preţul pe care candidatul îl pune pe 
răspundere și pe persoana căreia îi răspunde; răspunderea este 
atitudinea de autocontrol de dragul interesului celui în fața căruia 
răspunzi... 

Se bucură angajatul de o libertate a opțiunii? 

Dacă pentru a dovedi că ești responsabil trebuie să dovedeşti că 
poţi decide, pentru a decide trebuie să ai alternative. Adesea, 
angajatorul de personal uită că cel angajat de el trebuie să aibă ce să 
aleagă în activitatea sa profesională; uneori, angajatului nu i se spune 
nici măcar că poate alege între a-și face sau a nu-şi face datoria... 

Cunoaște angajatul persoana în fața căreia răspunde? 

Adesea nu. lar aceasta este problema societăţilor care sunt 
reglementate de un aparat de stat centralizat. Angajaţii sunt 
răspunzători în fața statului, care nu este cineva, ci ceva nedefinit. 
Dacă cel față de care eşti responsabil este cineva iar acel cineva îţi 
arată 1 limitele sale, eşti mai capabil să răspunzi în faţa lui. 

Responsabilitatea colectivă este o problemă foarte greu de 
delimitat în societatea modernă, care crede mult în activitatea în 
echipă. Cu alte cuvinte, facem totul împreună iar când nu iese bine 
nimeni nu este vinovat. O astfel de eroare se poate instala în echipele 
care nu ştiu că a lucra în echipă înseamnă că sunt puse în comun 
diferite roluri, nu că toţi joacă același rol. 

Responsabilitatea falsă apare când în relația sa cu subalternii, 
şeful crede că angajatul trebuie să facă ce zice șeful şi dacă nu iese bine, 
angajatul să răspundă. De aceea, este esenţial ca atunci când se 
amestecă în competenţa unui subaltern, şeful să-şi asume răspunderea 
pentru aceasta... 

